Mawudɔla Gabriel Va Maria Gbɔ | Xɔse Vavã\n‘Kpɔ Ða! Yehowa Ƒe Dɔlanyɔnue Menye!’\n1, 2. (a) Aleke amedzro aɖe do gbe na Maria? (b) Nyametsotso kae dze ŋgɔ Maria eye aleke esia akpɔ ŋusẽ ɖe eƒe agbe dzi?\nMARIA ƒe mo wɔ yaa esi wòkpɔ amedzro si ge ɖe eƒe aƒe me. Amedzroa mebia Maria fofo alo dadaa ta o. Maria tae wòva ɖo! Maria ka ɖe edzi be menye Nazaretetɔe wònye o. Le woƒe du sue ma me la, wokpɔa amedzrowo dzea sii bɔbɔe. Afi sia afi si ŋutsu sia ayi la, woanya be amedzroe wònye. Edo gbe na Maria le mɔ tɔxɛ aɖe nu; egblɔ nɛ be: “Medo gbe na wò, wò ame si nu wove ŋutɔ, Yehowa li kpli wò.”—Xlẽ Luka 1:26-28.\n2 Aleae Biblia ɖe Maria, Heli vinyɔnu, si tso Nazaret si le Galilea la fia míi. Biblia he míaƒe susu yi nyɔnu sia dzi esime nyametsotso vevi aɖe dze ŋgɔe. Wodo eƒe ŋugbe na atikpala Yosef; menye kesinɔtɔe ŋutsu sia nye o, ke hã exɔ Mawu dzi se ŋutɔ. Eya ta Maria ate ŋu akpɔ ale si agbea ava nɔ na ye la xoxo le susu me. Anɔ agbe tsɛ ahakpe asi ɖe srɔ̃a Yosef ŋu, eye woadzi viwo ahakpɔ wo dzi ɖekae. Gake fifia amedzro sia xɔ dɔdeasi aɖe si atrɔ eƒe agbe keŋkeŋ la tso eƒe Mawu gbɔ vɛ nɛ.\n3, 4. Be míate ŋu anya Maria nyuie la, nu kawo ŋue wòle be míaɖe susu ɖa le, eye nu ka ŋue wòle be míatrɔ susu ɖo?\n3 Ewɔa nuku na ame geɖe be Biblia meƒo nu boo tso Maria ŋu o. Megblɔ nya boo aɖeke tso ƒome si me wòtso, eƒe amenyenye, alo eƒe dzedzeme gɔ̃ hã ŋu o. Ke hã nya siwo Mawu ƒe Nya la gblɔ tso eŋu la ɖe nu geɖe fia tso eyama ŋu.\n4 Be míanya Maria nyuie la, ahiã be míakpɔ nu ayi ŋgɔ wu nya geɖe siwo amewo susu gblɔ tso eŋu, siwo subɔsubɔha vovovowo fiana la. Eya ta mina míaɖe míaƒe susu ɖa le Maria ƒe nɔnɔmetata gbogbo manyaxlẽawo, eƒe kpetatawo, alo eƒe nɔnɔme siwo woɖe ɖe gli ŋu, siwo wobe wonye eƒe “dzedzeme” la ŋu. Mina míaɖe míaƒe susu ɖa le sɔlemenufiafia kple dzixɔse siwo gɔme sese sesẽna, siwo me wodaa dzesideŋkɔwo abe “Mawu Ƒe Nɔ” kple “Dziƒo Nyɔnufia” ene ɖe nyɔnu ɖokuibɔbɔla sia dzi la hã ŋu. Ke fifia mina míatrɔ susu ɖe nu si tututu Biblia fia tso eŋu la boŋ ŋu. Biblia fia nu vevi geɖe mí ku ɖe eƒe xɔse kpakple ale si míate ŋu asrɔ̃e ŋu.\nMawudɔla Aɖe Va Egbɔ\n5. (a) Nu kae míate ŋu asrɔ̃ tso ale si Maria wɔ nui le Gabriel ƒe gbedonamea ta la me? (b) Nu vevi kae míate ŋu asrɔ̃ tso Maria gbɔ?\n5 Menye amegbetɔ dzro aɖe koe amedzro si va Maria gbɔ la nye o. Mawudɔla Gabriel ye. Esi wòyɔ Maria hegblɔ nɛ be enye “ame si nu wove ŋutɔ” la, “eɖi vo ŋutɔ” le eƒe nya la ŋuti, eye wòbia eɖokui be gbedoname kae nye esia. (Luka 1:29) Ame kae ve enu ŋutɔ? Maria menɔ mɔ kpɔm be woave ye nu etɔxɛe le amegbetɔwo dome o. Gake Yehowa Mawu ƒe amenuveve ŋue mawudɔlaa nɔ nu ƒom tsoe. Togbɔ be Maria di vevie be Mawu nave ye nu hã la, mesusui dadatɔe be Mawu ve ye nu xoxo o. Maria ƒe kpɔɖeŋua fia mí be ele be míadze agbagba awɔ nu si ana Mawu nave mía nu eye mele be míasusui dadatɔe gbeɖe be eve mía nu xoxo o. Mawu tsia tsitre ɖe dadalawo ŋu, gake elɔ̃a ɖokuibɔbɔlawo eye wòkpena ɖe wo ŋu.—Yak. 4:6.\nMaria mesusui dadatɔe be Mawu ve ye nu xoxo o\n6. Mɔnukpɔkpɔ kae mawudɔlaa tsɔ ɖo Maria ŋkume?\n6 Ehiã be ɖokuibɔbɔ ma tɔgbi nanɔ Maria si, elabena mawudɔla la tsɔ mɔnukpɔkpɔ manyagblɔ aɖe ɖo eŋkume. Eɖe eme nɛ be adzi vi aɖe si ava nye ame vevitɔ kekeake le amegbetɔwo dome. Gabriel gblɔ be: “Yehowa Mawu atsɔ fofoa David ƒe fiazikpui la anae, eye wòaɖu fia ɖe Yakob ƒe aƒe la dzi tegbee, eye nuwuwu manɔe na eƒe fiaɖuƒe la o.” (Luka 1:32, 33) Kakaɖedzitɔe la, Maria nya nu tso ŋugbe si Mawu do na David ƒe akpe ɖeka kple edzivɔe nye ema va yi la ŋu—si nye be eƒe dzidzimeviwo dometɔ ɖeka aɖu fia tegbee. (2 Sam. 7:12, 13) Eya ta Maria ƒe viŋutsu lae ava nye Mesia si Mawu ƒe amewo nɔ mɔ kpɔm na ƒe alafa geɖewoe nye ema la!\nMawudɔla Gabriel tsɔ mɔnukpɔkpɔ manyagblɔ aɖe ɖo Maria ŋkume\n7. (a) Nu kae nya si Maria bia la ɖe fia tso eŋu? (b) Nu kae sɔhɛ siwo li egbea ate ŋu asrɔ̃ tso Maria gbɔ?\n7 Tsɔ kpe ɖe eŋu la, mawudɔla la gblɔ nɛ be woayɔ viaŋutsua be “Dziƒoʋĩtɔ la ƒe Vi.” Aleke nyɔnu si nye ŋutilã kple ʋu la ate ŋu adzi Mawu ƒe Vi? Gake aleke Maria awɔ adzi vi kura ya? Wodo eƒe ŋugbe na Yosef, gake womeɖe wo nɔewo haɖe o. Eya ta Maria bia nya sia anukwaretɔe be: “Aleke nu sia adzɔe, esi wònye nyemedɔ kple ŋutsu aɖeke kpɔ o?” (Luka 1:34) De dzesii be mekpe ŋu na Maria kura be wòagblɔ be yemenya ŋutsu o. Ke boŋ ede asixɔxɔ eƒe agbe dzadzɛ nɔnɔ la ŋu. Egbea la, sɔhɛ geɖewo doa vlo woƒe ɖetugbuinyenye, eye woɖua fewu le ame siwo nɔa agbe dzadzɛ la ŋu. Xexea trɔ nyateƒe. Gake Yehowa ya metrɔ o. (Mal. 3:6) Egadea asixɔxɔ ame siwo léa eƒe agbe nyui nɔnɔ ƒe dzidzenuwo me ɖe asi la ŋu kokoko, abe ale si ko wònɔ le Maria ŋɔli ene.—Xlẽ Hebritɔwo 13:4.\n8. Togbɔ be Maria mede blibo o hã la, aleke wòanya wɔ be wòadzi vi deblibo?\n8 Togbɔ be Maria nye Mawu subɔla wɔnuteƒe hã la, ame madebliboe wònye. Ke aleke wòate ŋu adzi vi deblibo, si nye Mawu ƒe Vi? Gabriel ɖe eme be: “Gbɔgbɔ kɔkɔe ava dziwò, eye Dziƒoʋĩtɔ la ƒe ŋusẽ ado vɔvɔli ɖe dziwò. Le esia ta, woayɔ vi si nàdzi la be kɔkɔetɔ, Mawu ƒe Vi.” (Luka 1:35) Nu kɔkɔe nye “nu si ŋuti kɔ,” “nu si le dzadzɛ,” “nu si woɖe ɖe vovo.” Amegbetɔwo dzia wo viwo ɖe nu vɔ̃ me. Gake le Maria ya gome la, Yehowa awɔ nukunu tɔxɛ aɖe. Atrɔ Via ƒe agbe tso dziƒo ade Maria ƒe vidzidɔ me, eye wòazã eƒe dɔwɔŋusẽ alo gbɔgbɔ kɔkɔea atsɔ “ado vɔvɔli” ɖe Maria dzi, si akpɔ ɖevia ta be nu vɔ̃ nagaɖe ɖe eŋu o. Ðe Maria xɔ mawudɔla la ƒe ŋugbedodoa dzi sea? Aleke wòwɔ nui?\nAle Si Maria Wɔ Nu Ðe Gabriel Ƒe Nya La Ŋu\n9. (a) Nu ka tae ame siwo kea ɖi Maria ƒe ŋutinya la da ƒu? (b) Aleke Gabriel do ŋusẽ Maria ƒe xɔsee?\n9 Esesẽna na ɖikelawo, siwo dome Kristodukɔa ƒe mawunya ŋuti nunyalawo hã le la, be woaxɔe ase be nyɔnu si menya ŋutsu o la ate ŋu adzi vi. Togbɔ be wonya agbalẽ ŋutɔ hã la, womete ŋu se nyateƒenya bɔbɔe aɖe gɔme o. Abe ale si Gabriel gblɔe ene la, “Mawu magblɔ nya aɖeke wòado kpo emevava o.” (Luka 1:37) Maria xɔ Gabriel ƒe nyawo dzi se be wonye nyateƒe, elabena enye ɖetugbui aɖe si si xɔse sẽŋu le. Ke hã menye nu sia nu ko dzie wòxɔna sena o. Abe ale si wòanɔ le ame nyanu ɖe sia ɖe gome ene la, Maria hiã na kpeɖodzi siwo dzi wòatu eƒe xɔsea ɖo. Gabriel nɔ klalo be yeagana kpeɖodzi bubuwoe. Egblɔ Elisabet, si nye Maria ƒe ƒometɔ tsitsi, si wonya be etsi ko, evɔ Mawu na wòfɔ fu nukutɔe la ŋu nya nɛ!\n10. Nu ka tae mele be míasusui be dɔ si Mawu de asi na Maria la anɔ bɔbɔe nɛ o?\n10 Fifia, nu kae Maria awɔ? Wogblɔ nu si Mawu di tso esi la nɛ vɔ, eye kpeɖodziwo hã li be Mawu le wɔwɔ ge ɖe nu siwo katã Gabriel gblɔ la dzi. Mele be míasusui be dɔ si Mawu de esi la anɔ bɔbɔe nɛ o. Gbã la, ele be wòabu woa kple Yosef dome ŋugbedodoa ŋu. Ne Yosef va nya be efɔ fu la, ɖe wòagalɔ̃ aɖeea? Nu bubue nye be dɔdeasia ŋutɔ hã ate ŋu adze nu sesẽ aɖe ŋutɔ. Ele be Mawu ƒe Vi si gbɔ melɔ̃a nu le le eƒe nuwɔwɔwo katã dome o la ƒe fu nanɔ eƒo! Eye ne eva dzi ɖevia la, ahiã be wòakpɔ vidzĩa dzi ahakpɔ eta le xexe vɔ̃ɖi ma me. Agbanɔamedzi gã aɖee esia nye vavã!\n11, 12. (a) Aleke ŋutsu sesẽ wɔnuteƒewo gɔ̃ hã wɔ nui ɣeaɖewoɣi esi Mawu de dɔ sesẽwo asi na wo? (b) Nu kae ɖe dzesi le Maria ŋu le ale si wòɖo nya ŋu na Gabriel me?\n11 Biblia ɖee fia be ŋutsu sesẽ wɔnuteƒewo gɔ̃ hã he ɖe megbe le agbanɔamedzi kpekpe siwo tso Mawu gbɔ la xɔxɔ ŋu ɣeaɖewoɣi. Mose do taflatsɛ be yemebi ɖe nuƒoƒo me ne yeanye Mawu ƒe nyanuɖela o. (2 Mose 4:10) Yeremiya gblɔ be ‘yemetsi o,’ ɖevi ko yenye, yemate ŋu awɔ dɔ si Mawu de ye si la o. (Yer. 1:6) Yona hã si le eƒe dɔdeasia nu! (Yona 1:3) Ke Maria ya ɖe?\n12 Ðokuibɔbɔ kple toɖoɖo si dze le eƒe nyawo me la gawɔa dɔ ɖe nuteƒewɔlawo katã dzi egbea. Egblɔ na Gabriel be: ‘Kpɔ ɖa! Yehowa ƒe dɔlanyɔnue menye! Neva eme nam le wò nya la nu.’ (Luka 1:38) Dɔlanyɔnu nye aƒemesubɔviwo dometɔ si le tsɛ wu; eƒe agbe katã le eƒe aƒetɔ si me. Nenemae Maria se le eɖokui me le eƒe Aƒetɔ Yehowa ŋu. Enyae be yele dedie le eƒe asiwo me, eye be ewɔa nuteƒe na ame siwo wɔa nuteƒe nɛ, eye ayra ye ne yewɔ nu sia nu si yeate ŋui le dɔ sesẽ sia wɔwɔ me.—Ps. 18:26.\nMaria nyae be yele dedie le yeƒe Mawu, Yehowa, nuteƒewɔla la ƒe asiwo me\n13. Ne Mawu bia tso mía si be míawɔ nane evɔ ewɔ na mí be esesẽ akpa alo be manya wɔ o la, aleke Maria ƒe kpɔɖeŋua ate ŋu aɖe vi na mí?\n13 Ɣeaɖewoɣi la, Mawu biaa nanewo tso mía si siwo dzena na mí abe nu siwo sesẽ akpa, alo nu siwo manya wɔ o ene. Gake ena kpeɖodzi gbogbo aɖewo mí le eƒe Nya la me, siwo ta míate ŋu aka ɖe eyama dzi ahatsɔ mía ɖokuiwo ade eƒe asiwo me abe ale si Maria wɔe ene. (Lod. 3:5, 6) Ðe míawo hã míalɔ̃ awɔe nenema kea? Ne míewɔe alea la, aɖo eteƒe na mí, eye wòana míakpɔ susu siwo tae wòle be míaxɔ edzi ase geɖe wu ɖo.\nEyi Elisabet Gbɔ\n14, 15. (a) Aleke Yehowa ɖo eteƒe na Maria esi wòyi ɖasrã Elisabet kple Zaxariya kpɔ? (b) Nu kae Maria ƒe nya siwo woŋlɔ ɖe Luka 1:46-55 la ɖe fia le eŋu?\n14 Nya siwo Gabriel gblɔ tso Elisabet ŋu la de dzi ƒo na Maria ŋutɔ. Nyɔnu siwo katã le xexea me la dometɔ kae ate ŋu ase Maria ƒe nɔnɔmea gɔme nɛ nyuie wu? Maria wɔ kaba yi du aɖe si le Yudea ƒe tonutowo me, si anɔ abe ŋkeke etɔ̃ alo ene ƒe mɔzɔzɔ ene la me. Esi Maria ge ɖe Elisabet kple nunɔla Zaxariya ƒeme la, Yehowa gana kpeɖodzi sẽŋu bubu aɖewoe si gado ŋusẽ eƒe xɔse ɖe edzi. Esi Elisabet se Maria ƒe gbedoname ko la, ɖevi si le eƒe dɔ me la ti kpo kple dzidzɔ. Gbɔgbɔ kɔkɔe la yɔe fũu, eye wòyɔ Maria be, “nye Aƒetɔ dada.” Mawu ɖee fia Elisabet be vi si dzi ge Maria le la ava zu eƒe Aƒetɔ, Mesia la. Tsɔ kpe ɖe eŋu la, Mawu ƒe gbɔgbɔ ʋãe wòkafu Maria ɖe eƒe toɖoɖo nuteƒewɔwɔtɔe ta hegblɔ be: “Dzidzɔtɔe nye nyɔnu si xɔe se hã.” (Luka 1:39-45) Ɛ̃, nu sia nu si ƒe ŋugbe Yehowa do na Maria la ava eme!\nMaria kple Elisabet ƒe xɔlɔ̃wɔwɔa nye yayra na wo ame evea siaa\n15 Emegbe Maria hã ƒo nu. Wokpɔ eƒe nyawo ta nyuie le Mawu ƒe Nya la me. (Xlẽ Luka 1:46-55.) Esiae nye Maria ƒe nyagbɔgblɔ si didi wu le Biblia me, eye eɖe nu geɖe fia le eyama ŋu. Eƒe akpedada kple ŋudzedzekpɔkpɔ dze le ale si wòkafu Yehowa ɖe mɔnukpɔkpɔ si wònae be wòazu Mesia la dada la me. Xɔse si gbegbe nɔ esi la dze ƒãa esi wògblɔ be Yehowa bɔbɔa dadalawo kple ŋusẽtɔwo ɖe anyi eye wòkpena ɖe ɖokuibɔbɔlawo kple ame dahe siwo dina be yewoasubɔe la ŋu. Esia na míekpɔ sidzedze si gbegbe nɔ esi hã. Akɔntabubu aɖe ɖee fia be, eyɔ nya siwo wu 20 tso Hebri Ŋɔŋlɔawo me! *\n16, 17. (a) Aleke Maria kple via woɖe nɔnɔme aɖe si wòle be míasrɔ̃ la fiae? (b) Nu ka dzie ale si Maria yi ɖanɔ Elisabet gbɔe la ɖoa ŋkui na mí?\n16 Eme kɔ ƒãa be Maria dea ŋugble le Mawu ƒe Nya la ŋu vevie. Ke hã eyi edzi bɔbɔ eɖokui, elabena megblɔ eya ŋutɔ ƒe susuwo o, ke boŋ eyɔ nya tso Ŋɔŋlɔawo me. Ðevi si nɔ tsitsim le eƒe dɔ me la hã va ɖe nɔnɔme ma ke fia emegbe esi wògblɔ be: “Nu si mefiana la menye tɔnye o, ke boŋ ame si dɔm ɖa la tɔe.” (Yoh. 7:16) Anyo be míabia mía ɖokuiwo be: ‘Ðe medea bubu gã ma tɔgbi Mawu ƒe Nya la ŋua? Alo ɖe melɔ̃a nye ŋutɔ nye susuwo gbɔgblɔ ne mele nu fiam?’ Ale si wòle le Maria ya gome la dze ƒãa.\n17 Maria nɔ Elisabet gbɔ abe ɣleti etɔ̃ sɔŋ ene, eye ɖikeke mele eme o be, wode dzi ƒo na wo nɔewo ale gbegbe. (Luka 1:56) Biblia ƒe ŋutinya wɔdɔɖeamedzi sia ɖoa ŋku yayra si gbegbe le xɔlɔ̃wɔwɔ me dzi na mí. Ne míedze xɔlɔ̃ ame siwo lɔ̃ Yehowa mía Mawu la vavã la, kakaɖedzitɔe la, esia ana míatsi le gbɔgbɔ me eye míate ɖe Mawu ŋu kplikplikpli. (Lod. 13:20) Gake ɣeyiɣia de mlɔeba be Maria natrɔ ayi aƒe. Nya kae Yosef agblɔ ne ese be efɔ fu?\nMaria Kple Yosef\n18. Nya kae Maria va gblɔ na Yosef, eye aleke Yosef wɔ nui?\n18 Anɔ eme godoo be Maria melala fua dze hafi wòɖe nyaa dzi na Yosef o. Ehiã godoo be wòagblɔe nɛ. Gake hafi wòaɖe nyaa dzi nɛ la, anya nɔ ale si ŋutsu mawuvɔ̃la ɖɔʋu sia awɔ nui ne yegblɔe nɛ la ŋu bum. Ke hã mlɔeba, ete ɖe eŋu hegblɔ nu siwo katã dzɔ la nɛ. Abe ale si nàkpɔ mɔe ene la, Yosef tɔtɔ ŋutɔ le nya la ŋuti. Edi be yeaxɔ ɖetugbui sia si wòlɔ̃na vevie la dzi ase, gake ewɔ nɛ be mewɔ nuteƒe na ye o. Biblia megblɔ nu siwo va susu me na Yosef alo ale si wòbu nuwo ŋui la na mí o. Gake Biblia gblɔ be eɖoe be yeagbee, elabena wobua ame siwo le ŋugbedodo me ɣemaɣi la abe srɔ̃tɔwo ene. Ke hã medi be yeado ŋukpee le gaglãgbe o, eya ta eɖoe be yeagbee le adzame. (Mat. 1:18, 19) Anya te ɖe Maria dzi ŋutɔ be wòakpɔ ŋutsu dɔmenyotɔ sia wòanɔ nu xam le nu madzɔkpɔ sia ta. Ke hã Maria medo dziku o.\n19. Aleke Yehowa kpe ɖe Yosef ŋu wòɖe afɔ nyuitɔ?\n19 Dɔmenyotɔe la, Yehowa kpe ɖe Yosef ŋu wònya afɔ nyuitɔ si wòle be wòaɖe. Mawudɔla aɖe gblɔ nɛ le drɔ̃e me be, nukunue Maria ƒe fufɔfɔa nye vavã. Esia anya na gbɔdzɔe Yosef ŋutɔ! Azɔ Yosef wɔ nu abe ale si Maria wɔe le gɔmedzedzea me ene—ewɔ nu si Yehowa di tso esi. Eɖe Maria, eye wònɔ dzadzraɖoɖi ɖe dɔ tɔxɛ si nye Yehowa ƒe Vi la dzi kpɔkpɔ ŋu.—Mat. 1:20-24.\n20, 21. Nu kae srɔ̃tɔwo kple ame siwo le srɔ̃ɖeɖe ŋu bum la ate ŋu asrɔ̃ tso Maria kple Yosef gbɔ?\n20 Anyo be srɔ̃tɔwo kple ame siwo le srɔ̃ɖeɖe ŋu bum nasrɔ̃ nu tso atsu kple asi sia siwo nɔ anyi ƒe 2,000 aɖewoe nye esia la ƒe ŋutinya me. Ne Yosef kpɔ ɖetugbui si wòɖe la wòle dzilanyenye ƒe agbanɔamedzia tsɔm hele be lém na via la, akpɔ dzidzɔ godoo be Yehowa ƒe dɔla fia mɔ ye. Yosef anya kpɔ ale si gbegbe wòle vevie be woaɖo ŋu ɖe Yehowa ŋu le nyametsotso veviwo wɔwɔ me la dze sii. (Ps. 37:5; Lod. 18:13) Ðikeke mele eme o be ebua nu ŋu nyuie heɖɔa ŋu ɖo ne ele nyametsotso wɔm abe ƒomea ƒe ta ene.\n21 Le go bubu me la, aleke míate ŋu aƒo nya ta le ale si Maria lɔ̃ faa be yeaɖe Yosef la ŋu? Togbɔ be esesẽ na Yosef le gɔmedzedzea me be wòase Maria ƒe nyaa gɔme hã la, Maria gbɔ dzi ɖi nɛ be wòatso nya me le afɔ si wòaɖe ŋu, elabena enyae be eyae gbɔna ƒomea ƒe ta nye ge. Kakaɖedzitɔe la, esrɔ̃ nu vevi aɖe tso esia me, eye wònye nufiame na nyɔnu Kristotɔ siwo li egbea hã. Mlɔeba la, nudzɔdzɔ siawo anya kpe ɖe Yosef kple Maria siaa ŋu wokpɔ ale si gbegbe dzeɖoɖo faa anukwareɖiɖitɔe le vevie.—Xlẽ Lododowo 15:22.\n22. Nu kae nye Yosef kple Maria ƒe srɔ̃ɖeɖea ƒe gɔmeɖoanyi, eye dɔ kae dze ŋgɔ wo?\n22 Kakaɖedzitɔe la, srɔ̃tɔ yeye mawo ɖo gɔmeɖoanyi nyuitɔ kekeake na woƒe srɔ̃ɖeɖea. Wo ame evea siaa lɔ̃ Yehowa Mawu wu nu bubu ɖe sia ɖe, eye wodina vevie be yewoadze eŋu le yewoƒe dzilanyenye ƒe agbanɔamedzia tsɔtsɔ kple beléle na yewo viwo me. Togbɔ be yayra geɖewo le wo lalam hã la, woado go kuxi gãwo hã. Ele be woanyi Yesu, ame si atsi ava zu ame vevitɔ kekeake si nɔ anyigba dzi kpɔ la.\n^ mm. 15 Edze ƒãa be Maria yɔ nya tso nyɔnu nuteƒewɔla Xana, si hã Yehowa yra wòfɔ fu dzi vi la, ƒe nyawo me.—Kpɔ aɖaka si nye “Gbedodoɖa Eve Siwo Ðe Dzesi,” si le Ta 6 lia me.\nNu kae míate ŋu asrɔ̃ tso Maria gbɔ ku ɖe ɖokuibɔbɔ ŋu?\nAleke Maria ƒe toɖoɖoa ɖe dzesii?\nMɔ kawo nue Maria do ŋusẽ eƒe xɔse le?\nMɔ kawo nue nàdi be yeasrɔ̃ Maria ƒe xɔse le?


1 Fiawo 7:23\nEye wòkɔ gazɔ la; ele tegblẽ, eye tso toga ɖeka vaseɖe toga keme le abɔklugui ewo, ekɔ abɔklugui atɔ̃, eye ka abɔklugui blaetɔ̃ atui akpe ɖo.\nEye Mose gblɔ na Yehowa bena: Nukaŋuti nèwɔ vɔ ɖe wò dɔla ŋu, eye nukaŋuti méve nunye o, eye netsɔ dukɔ blibo sia ƒe agba ɖo dzinye?\nYehowa, mia fofowo ƒe Mawu, ana miasɔ gbɔ ɖe dzi zi akpe, eye wòayra mi, abe alesi wòdo ŋugbe na mi ene.\n1 Korintotɔwo ६:९-११\n2 Timoteo ३:१६\nEye Mawu kpo nusiwo katã wòwɔ la, eye kpɔ ɖa, wonye ŋutɔ. Ale zã do, eye ŋu ke, eya nye ŋkeke adelia.\n Eye tsia le miemiem ʋeʋeʋe vaseɖe ɣleti ewolia dzi; le ɣleti ewolia ƒe ŋkeke gbãtɔ dzi towo ƒe tagbɔ dze. Le ŋkeke blane megbe la Noa ʋu aɖakaʋua ƒe fesre, si wòwɔ la. Eye wòʋu nu le akpaviãa ɖe nu ɖo ɖa, eye wòle dzodzom tso afi yi afi, vaseɖe esime tsia mie le anyigba dzi vo. Tete wòʋu nu le ahɔnea ɖe nu ɖo ɖa, ne yeakpɔ bena, tsia mie vo le anyigba blibo la katã dzi hã? Ke esi ahɔne la mekpɔ afisi wòadze ɖo o la, egatrɔ va egbɔ le aɖakaʋu la me, elabena tsi le anyigba blibo la katã dzi, eye wòdo asi ɖa lée de aɖakaʋu la me.\nke boŋ towo kple gbadzaƒewo le anyigba, si dzi yim nèle, be naxɔe wòanye towo la dzi, eye wonoa tsi, si dza tso dziƒo;\nAbidam, Gideoni vi, tso Benyamin-to la me.\nMitsa le asaɖa lãme, ne miade se na dukɔ la bena: Midzra mɔ dzi nuɖuɖu ɖo, elabena ŋkeke etɔ̃ megbe la miele Yordan sia tso ge ayi aɖaxɔ anyigba, si Yehowa, mia Mawu be, yeatsɔ na mi wòanye mia tɔ la.\nEye Mose gblɔ na Hobab toa, Midiantɔ Reguel ƒe viŋutsu, bena: Miele hoho ge ayi teƒe, si Yehowa gblɔ be, yeatsɔ na mí la; wò hã yi kpli mí, eye míawɔ nyuie na wò, elabena Yehowa ɖo nyuie ɖe Israel ŋu.


2 Samuel 17 | Biblia Le Internet Dzi | Xexe Yeye Gɔmeɖeɖe\nHusai gblẽ Ahitofel ƒe aɖaŋuɖoɖo me (1-14)\nWoxlɔ̃ nu David wòsi le Absalom nu (15-29)\nBarzilai kple ame bubuwo tsɔ nunanawo vɛ na David (27-29)\n17 Ahitofel gblɔ na Absalom be: “Meɖe kuku, na matia ŋutsu akpe wuieve, ne miati David yome le zã sia me. 2 Ekema mava do ɖe edzi, esime ɖeɖi te eŋu,+ eye ŋusẽ vɔ le eŋu,* ekema mado voɖi nɛ; eye ame siwo katã le eŋu la asi, eye mawu fia la ɖeɖe ko.+ 3 Eye makplɔ ameawo katã agbɔe na wò. Ne ame si dim nèle la nya ku ko la, ameawo katã atrɔ agbɔ. Eye dukɔ blibo la anɔ anyi le ŋutifafa me.” 4 Nya la dze Absalom kple Israel ƒe ametsitsiwo katã ŋu. 5 Ke Absalom gblɔ be: “Meɖe kuku, miyɔ Husai,+ Arkitɔ la hã vɛ, ne míase nya si le eya hã si.” 6 Esi Husai va Absalom gbɔ la, Absalom gblɔ nɛ be: “Aɖaŋu si Ahitofel ɖoe nye esi. Míwɔ eƒe nya dzia? Ne míawɔe o la, ekema gblɔ nu si míawɔ la na mí.” 7 Eye Husai gblɔ na Absalom be: “Aɖaŋu si Ahitofel ɖo fifia ya menyo o!”+ 8 Eye Husai gagblɔ be: “Wò ŋutɔ ènya fofowò kple eƒe amewo nyuie be kalẽtɔwo wonye,+ eye wodo adã vevie abe sisiblisi si vi bú na le gbe me ene.+ Gawu la, aʋamee fofowò nye,+ eye matsi ameawo gbɔ adɔ o. 9 Ebe ɖe agadoawo* dometɔ aɖe me loo alo ɖe teƒe bubu aɖe fifia;+ eye ne etre wò ameawo dzi dzedze la, ame sia ame si see la agblɔ be: ‘Woɖu ame siwo kplɔ Absalom ɖo la dzi!’ 10 Ekema dzi aɖe le kalẽtɔ kekeake si ƒe dzi le abe dzata+ ƒe dzi ene la gɔ̃ hã ƒo, elabena Israel blibo la katã nyae be kalẽtɔe fofowò nye,+ eye ame siwo katã le eŋu la hã nye ŋutsuwɔlawo. 11 Eya ta aɖaŋu si maɖoe nye be: Woaƒo Israel blibo la katã nu ƒu ɖe ŋuwò, tso Dan va se ɖe Beer-Seba,+ woasɔ gbɔ abe ƒutake ene,+ eye wò ŋutɔ nadze ŋgɔ akplɔ wo ayi aʋa lae. 12 Afi sia afi si míakpɔe le la, míadze edzi, eye míaƒo ɖe edzi abe ale si zãmu dzana ɖe anyigba dzi ene; eye eya ŋutɔ kple ame siwo le eŋu la dometɔ ɖeka pɛ hã masusɔ o. 13 Eye ne esi yi du aɖe me la, ekema Israel blibo la atsɔ ka ɖe asi ayi du ma me, eye míahe dua ava bali la me va se ɖe esime kpekui aɖeke matsi afi ma o.” 14 Tete Absalom kple Israel ŋutsuwo katã gblɔ be: “Husai, Arkitɔ la, ƒe aɖaŋua nyo+ wu Ahitofel ƒe aɖaŋu la!” Elabena Yehowae ɖoe be woagblẽ Ahitofel+ ƒe aɖaŋuɖoɖo nyui la me, ale be Yehowa nahe vɔ̃ ava Absalom dzi.+ 15 Emegbe Husai gblɔ na Zadok kple Abiatar,+ ame siwo nye nunɔlawo be: “Ale kple ale Ahitofel ɖo aɖaŋu na Absalom kple Israel ƒe ametsitsiwoe nye esi, eye ale kple ale nye hã meɖo aɖaŋue nye esi. 16 Eya ta netsɔ, midɔ ame woaɖagblɔ na David be: ‘Mègatsi tɔtsoƒe* la dɔ le gbea dzi o, ke boŋ dzo yi go kemɛ dzi kaba, ne menye nenema o la, woatsrɔ̃* fia la kple ame siwo katã le eŋu.’”+ 17 Yonatan+ kple Ahimaaz+ nɔ En-Rogel;+ eya ta dɔlanyɔnu aɖe yi ɖagblɔe na wo, eye woyi ɖagblɔe na Fia David, elabena atse mable wo woage ɖe dua me o. 18 Ke ɖekakpui aɖe kpɔ wo, eye wòva gblɔe na Absalom. Eye Yonatan kple Ahimaaz wɔ kaba yi ŋutsu aɖe ƒe me le Bahurim,+ ame si si vudo le le eƒe xɔxɔnu. Eye woyi ɖe eme, 19 ŋutsua srɔ̃ tsɔ nu tsyɔ vudo la nu, eye wòsia nuku gigliwo ɖe edzi; ame aɖeke menya nu tso eŋu o. 20 Eye Absalom ƒe dɔlawo va nyɔnu la gbɔ le eƒe me va biae be: “Afi kae Ahimaaz kple Yonatan le?” Nyɔnua ɖo eŋu be: “Wova to afi sia yi tɔa nu.”+ Eye ŋutsuawo yi ɖadi wo, ke womekpɔ wo o; eya ta wogbugbɔ yi Yerusalem. 21 Esi ŋutsuawo dzo la, wodo go le vudoa me yi ɖagblɔe na Fia David. Wogblɔ nɛ be: “Tso, eye netsɔ nàtso tɔa kaba, elabena ale kple ale Ahitofel ɖo ɖe ŋuwò.”+ 22 Enumake David kple ame siwo katã le eŋu la tso, eye wotso Yordan-tɔsisia. Kaka ŋu nake la, ame aɖeke mekpɔtɔ si metso Yordan o. 23 Esi Ahitofel kpɔ be womewɔ ɖe yeƒe aɖaŋuɖoɖoa dzi o la, ebla akpa na tedzi, eye wòdzo yi eƒe me le wo de.+ Eye wòwɔ ɖoɖo na eƒe aƒemetɔwo,+ emegbe ede ka ve ku.+ Eye woɖii ɖe tɔgbuiawo ɖiƒe. 24 Ke David va Mahanayim,+ eye Absalom kple Israel ŋutsuwo tso Yordan-tɔsisi la. 25 Absalom tsɔ Amasa+ ɖo aʋakɔ la nu ɖe Yoab+ teƒe; Amasa nye Yitra Israeltɔ la, ame si dɔ Nahas vinyɔnu Abigail,+ si nye Yoab dada Zeruya nɔvinyɔnu gbɔ la, ƒe vi. 26 Eye Israel kple Absalom ƒu asaɖa anyi ɖe Gilead-nyigba dzi.+ 27 Esi David va ɖo Mahanayim ko la, Sobi, Nahas vi, ame si tso Amonitɔwo ƒe du Raba+ me kple Makir,+ Amiel vi, si tso Lo-Debar kpakple Barzilai,+ Gileadtɔ la, si tso Rogelim 28 tsɔ abawo, gagbawo, zewo, lu, ƒo, wɔ, nuku tɔtɔe, gbagbayi, atiyi kple nuku ƒuƒui, 29 anyitsi, notsi kpekẽ, alẽwo kple nyinotsi bablawo vɛ. Wotsɔ nu siawo katã vɛ na David kple ame siwo le eŋu la be woaɖu,+ elabena wogblɔ be: “Dɔ le ameawo wum, ɖeɖi te wo ŋu, eye tsikɔ le wo wum le gbea dzi.”+\n^ Alo, “eƒe alɔwo gbɔdzɔ.”\n^ Alo, “doawo.”\n^ Agate ŋu afia, “tagba.”\n^ Egɔmeɖeɖe tẽe, “woami.”


“Le amegbetɔƒome si me srɔ̃gbegbe bɔ ɖo me la, menye ɖeko srɔ̃ɖeɖe siwo me dzidzɔ mele o dometɔ geɖe me ava gblẽ ko o, ke srɔ̃ɖeɖe geɖe wu ava nye esiwo me dzidzɔ manɔ o.”—ƑOMEŊUTIÐAŊUÐOHA LE AMERIKA.\nWOGBLƆ be agbe me dzidzɔkpɔkpɔ kple fukpekpe siaa ƒe akpa gãtɔ tsoa teƒe ɖeka ma ke—ame ƒe srɔ̃ɖeɖe me. Nyateƒee, agbe me nu ʋɛ aɖewo koe te ŋu hea dzidzɔ vɛ—alo hea nuxaxa vɛ de enu. Abe alesi aɖaka si kpe ɖe eŋu ɖee fiae ene la, srɔ̃tɔ geɖe ŋutɔ va le nu xam wu alesi dze.\nGake kuxia ƒe akpa aɖe koe srɔ̃gbegbe ŋuti kɔntabubuwo ɖena fiana. Ne srɔ̃ɖeɖe ɖeka do kpo nu la, bubu geɖe ya nɔa te gake kuxiwo doa agbogbo ɖe wo me. Nyɔnu aɖe si ɖe srɔ̃ ƒe 30 kple edzivɔ lɔ̃ ɖe edzi be: “Míenye ƒome kpɔdzidzɔ tsã, gake ƒe 12 siwo va yi dzi ŋɔ ale gbegbe. Srɔ̃nye metsɔa ɖeke le nye seselelãmewo me o. Le nyateƒe me la, eyae nye nye futɔ gãtɔ kekeake le seselelãmenyawo gome.” Nenema ke srɔ̃ŋutsu aɖe si nye srɔ̃tɔ ƒe 25 kloe fa konyi be: “Srɔ̃nye gblɔ nam be yemegalɔ̃m o. Egblɔ be ne míate ŋu anɔ anyi anye xɔɖekamenɔlawo ko eye amesiame awɔ nusi dze eŋu le vovoɣiwo zazã gome la, nɔnɔmeawo ade mía dzi wu.”\nNyateƒee, ame aɖewo siwo le nɔnɔme wɔnublanui sia me la dometɔ aɖewo gbe wo nɔewo. Gake le ame geɖe gome la, womebua srɔ̃gbegbe ŋu o. Nukatae? Ðk. Karen Kayser gblɔ be, nuwo abe ɖeviwo, nutome ƒe ŋusẽkpɔɖeamedzi, ganyawo, xɔlɔ̃wo, ƒometɔwo, kple subɔsubɔdzixɔsewo ate ŋu alé srɔ̃tɔwo ɖe wo nɔewo ŋu, ne wo dome megale vivim o gɔ̃ hã. Egblɔ be: “Esi srɔ̃tɔ siawo mate ŋu agbe wo nɔewo le se nu o ta la, wonɔa anyi ɖekae gake hegbe wo nɔewo le seselelãme gome.”\nÐe wòle be srɔ̃tɔ siwo dome megale vivim o nade wo ɖokui agbenɔnɔ si me dzidzeme mele o mea? Ðe ame nɔewo gbegbe nye nusi ko woate ŋu awɔ tso srɔ̃ɖeɖe si me lɔlɔ̃ mele o ŋua? Nuteƒekpɔkpɔwo ɖee fia be woate ŋu akpɔ srɔ̃ɖeɖe geɖe siwo me kuxiwo le ta—menye tso vevesese si srɔ̃gbegbe ahe vɛ ko me o ke tso lɔlɔ̃maɖemaɖefia ƒe nɔnɔme wɔnublanui hã me.\nSRƆ̃GBEGBE LE XEXEAME GODOO\n• Australia: Srɔ̃gbegbe dzi ɖe edzi zi gbɔ zi ene kloe tso ƒe 1960-awo ƒe gɔmedzedze.\n• Britain: Wobu akɔnta be srɔ̃tɔ 10 ɖesiaɖe dometɔ 4 agbe wo nɔewo.\n• Canada kple Japan: Srɔ̃gbegbe gblẽa srɔ̃ɖeɖe etɔ̃ ɖesiaɖe dometɔ ɖeka dome.\n• United States: Tso ƒe 1970 me la, kakaɖedzi gobii aɖeke mele amesiwo le srɔ̃ ɖem si be yewoanɔ anyi ɖekae wòadidi o.\n• Zimbabwe: Srɔ̃tɔ 5 ɖesiaɖe dometɔ 2 gbea wo nɔewo.\nƉoe Ɖe Amewo Ɖoe Ɖe Amewo Srɔ̃ɖeɖe Si Me Lɔlɔ̃ Mele O ƒe Mɔ̃ Ðe Wo\ng01 1/8 axa 3


Ðe Yehowa Ðasefowo Xɔ Nubabla Xoxoa Dzi Sea? | Nya Siwo Amewo Biana Edziedzi\nGBE BUBU Afrikaans Albanian Amerika Tokunɔgbe Amharic Arabic Armenian Armenian (West) Assamese Basque Bassa (Cameroon) Batak (Toba) Bengali Bislama Bosnian Boulou Bulgarian Cambodian Catalan Cebuano Chichewa Chin (Hakha) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chol Chuvash Cibemba Croatian Czech Dangme Danish Digor Dutch Estonian Eŋlisi Eʋegbe Fante Faroese Fijian Finnish Franse Galician Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Iban Icelandic Igbo Iloko Indonesian Italian Japanese Javanese Kabiye Kabyle Kachin Kannada Karen (S'gaw) Kikamba Kikaonde Kikongo Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lamba Latvian Lingala Lithuanian Low German Malagasy Malay Malayalam Maltese Mam Mambwe-Lungu Mapudungun Marathi Mazatec (Huautla) Mende Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Norwegian Nzema Oromo Ossetian Pangasinan Persian Polish Portuguese Punjabi Quechua (Ayacucho) Quechua (Bolivia) Quechua (Cuzco) Rarotongan Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sunda Swahili Swati Swedish Tagalog Tahitian Tajiki Tankarana Tarascan Tatar Telugu Tetun Dili Thai Tigrinya Tlapanec Tojolabal Tok Pisin Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Valencian Venda Venezuela Tokunɔgbe Vezo Vietnamese Wallisian Welsh Xhosa Zapotec (Isthmus) Zulu\nÐe Yehowa Ðasefowo Xɔ Nubabla Xoxoa Dzi Sea?\nƐ̃. Yehowa Ðasefowo xɔe se be Biblia bliboa “tso Mawu ƒe gbɔgbɔ me, eye wònyo.” (2 Timoteo 3:16) Esia lɔ Nubabla Xoxoa kple Nubabla Yeyea ɖe eme. Aleae amewo lɔ̃a Biblia ƒe akpa kple evea yɔyɔe. Gake Yehowa Ðasefowo ya lɔ̃a Nubabla Xoxoa yɔyɔ be Hebri Ŋɔŋlɔawo eye wolɔ̃a Nubabla Yeyea yɔyɔ be Kristotɔwo Ƒe Hela Ŋɔŋlɔawo. Esi míedi be míana amewo nabu Biblia ƒe akpa aɖewo me nyawo be wodo xoxo alo womegasɔ na mí egbea o tae míeyɔa wo nenema ɖo.\nNu ka tae Kristotɔwo hiã Nubabla Xoxoa kple Nubabla Yeyea siaa?\nMawu ƒe gbɔgbɔ ʋã Kristotɔ apostolo Paulo wòŋlɔ bena: “Nu siwo katã woŋlɔ ɖi tsã la, woŋlɔ wo ɖi le míaƒe nufiafia ta.” (Romatɔwo 15:4) Eya ta nufiame veviwo le Hebri Ŋɔŋlɔawo me na mí. Nu siawo dometɔ aɖewoe nye ŋutinya siwo ɖea vi na mí kple aɖaŋuɖoɖo nyui geɖewo.\nŊutinya siwo ɖea vi na mí. Xexemewɔwɔ kple amegbetɔ ƒe nu vɔ̃ me dzedze ƒe ŋutinyawo le Hebri Ŋɔŋlɔawo me. Ne ɖe womeŋlɔ ŋutinya ma ɖi o la, anye ne mímakpɔ ta na nyabiase siwo gbɔna o. Woawoe nye: Aleke míewɔ va dzɔ? Nu ka tae amegbetɔwo kuna? (1 Mose 2:7, 17) Gakpe ɖe eŋu la, woŋlɔ ale si Yehowa Mawu kpe ɖe amegbetɔ siwo ƒe seselelãmewo sɔ kple mía tɔwo ŋu la ƒe ŋutinya ɖi le Hebri Ŋɔŋlɔawo me.—Yakobo 5:17.\nAɖaŋuɖoɖo nyuiwo. Aɖaŋuɖoɖo nyui siwo ɖea vi na ame le agbenɔnɔ me ɣeawokatãɣi la le Lododowo kple Nyagblɔla ƒe agbalẽ siwo nye Hebri Ŋɔŋlɔawo ƒe akpa aɖe la me. Woɖo aɖaŋu le nu si míawɔ be dzidzɔ nanɔ ƒomea me (Lododowo 15:17), ale si míada asɔ le dɔwɔnyawo me (Lododowo 10:4; Nyagblɔla 4:6) kple ale si sɔhɛwo awɔ akpɔ dzidzedze le agbe me (Nyagblɔla 11:9–12:1) la ŋu.\nTsɔ kpe ɖe eŋu la, nusɔsrɔ̃ tso Mose ƒe Sea si le Torah (Biblia ƒe agbalẽ atɔ̃ gbãtɔwo) me ŋu ate ŋu aɖe vi na mí. Togbɔ be se ma mebla mí Kristotɔwo egbea o hã la, mɔfiame vevi aɖewo le eme siwo ate ŋu akpe ɖe mía ŋu míakpɔ dzidzɔ le agbe me.—3 Mose 19:18; 5 Mose 6:5-7


Ne Miaƒe Susu To Vovo | Kpekpeɖeŋu Na Ƒomea\nGBE BUBU Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Batak (Karo) Belize Kriol Bicol Bislama Boulou Brazil Tokunɔgbe Bulgarian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Gun Haitian Creole Hausa Hebrew Hiligaynon Hindi Hungarian Iban Icelandic Iloko Indonesian Isoko Italian Japanese Kabuverdianu Kannada Kazakh Kazakh (Arabic) Kikamba Kiluba Kimbundu Kinyarwanda Kirghiz Kirundi Korean Latvian Lingala Lithuanian Luo Macedonian Malagasy Malay Malayalam Maltese Mam Mambwe-Lungu Maya Mongolian Myanmar Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Rarotongan Romanian Romany (Macedonia) Romany (Macedonia) Cyrillic Russia Tokunɔgbe Russian Samoan Sango Serbian Serbian (Roman) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Turkish Twi Tzotzil Uighur (Cyrillic) Ukrainian Umbundu Urdu Urhobo Uzbek Uzbek (Roman) Valencian Vietnamese Waray-Waray Welsh Xhosa Yoruba\nNU SI AKPE ÐE ƑOMEWO ŊU\nNe Miaƒe Susu To Vovo\nNe nu siwo dzɔa dzi na atsu kple asi aɖe, nu siwo wolɔ̃a wɔwɔ kple woƒe amenyenyewo to vovo la, esia tea ŋu hea kuxiwo vanɛ. Gake nya aɖewo, abe esiwo gbɔna ene, ya gatea ŋu hea kuxi siwo sesẽ wu vanɛ:\nƔeyiɣi agbɔsɔsɔme si woazã ɖe ƒometɔwo ŋu\nAle si woazã gae\nNe woadzi vi alo womadzi vi o\nNu kae nàte ŋu awɔ ne wò kple srɔ̃wò ƒe susu to vovo le nya mawo tɔgbi ŋu?\nNe miesɔ na mia nɔewo la, mefia be miaƒe susu awɔ ɖeka le nu sia nu me o. Ne atsu kple asi aɖe sɔ na wo nɔewo ʋuu keke hã la, woƒe susu ate ŋu ato vovo le nya veviwo gɔ̃ hã me.\n“Míedea ha kple mía nɔewo kplikplikpli le ƒome si me metsi le la me. Le kwasiɖanuwuwuwo la, míedea ha kple míaƒe ƒometɔwo hewɔa nu kpli wo ɖekae. Gake mele alea le ƒome si me srɔ̃nye ya tsi le o. Eya ta míaƒe susuwo mewɔ ɖeka le ɣeyiɣi agbɔsɔsɔme si míatsɔ ade ha kple míaƒe ƒometɔwo alo atsɔ aɖo dze kple wo dometɔ siwo le adzɔge tso mía gbɔ la ŋu o.”—Tamara.\n“Esi wònye be ale si wohe nye kple srɔ̃nye to vovo ta la, míaƒe susuwo mewɔ ɖeka le nu siwo ŋu wòle be míazã míaƒe ga ɖo o. Míehe nya tso nya sia ŋu enuenu le míaƒe srɔ̃ɖeɖea ƒe ɣleti gbãtɔawo me. Míelé nya sia kpɔ ʋuu hafi va kpɔ ta nɛ mlɔeba.”—Tyler.\nAme eve ate ŋu anɔ teƒe ɖeka kpɔm, gake teƒea ƒe afi si kpɔm wole ya nanɔ vovo. Nenema kee atsu kple asi aɖe ƒe susu ate ŋu ato vovo le nya ɖeka aɖe ŋu\nMenye asiɖeɖe le nya ŋu koe ate ŋu akpɔ kuxi aɖewo gbɔ o. Le kpɔɖeŋu me, nu kae miawɔ ne towò alo lɔ̃xowò dze dɔ eye wòhiã be woakpɔ edzi? Ke ne mia dometɔ ɖeka di be miadzi vi, gake ame kemɛa ya medii o ɖe? *\n“Nye kple srɔ̃nye ƒe susu to vovo le vidzidzi ŋu, eye míeƒo nu tso nya sia ŋu zi geɖe. Nya sia va le susu xɔm nɛ geɖe wu, eye miaƒe susuwo mele ɖeka wɔm kura le nya sia ŋu. Nyemenya ale si wòanya wɔ be míaƒe susu nawɔ ɖeka o.”—Alex.\nNe miaƒe susuwo to vovo hã la, mele be esia nagblẽ miaƒe srɔ̃ɖeɖe me o. Numekula aɖewo gblɔ be ne wò kple srɔ̃wò miele nya hem le nya vevi aɖe ŋu eye miele ta kpɔm nɛ o la, ele be nàwɔ nu sia nu si nàte ŋui be wò asi nasu nu si dim nèle la dzi, ne esia bia be nàgbe srɔ̃wòa gɔ̃ hã. Gake ne èwɔ ɖe woƒe aɖaŋuɖoɖo ma dzi la, ɖeko wòafia be wò seselelãmewo le vevie na wò wu atam si nèka le Mawu ŋkume be yeaku ɖe ye srɔ̃ ŋu, nu ka kee ɖadzɔ o.\nÐoe kplikpaa nàwɔ ɖe wò srɔ̃ɖetamkakaa dzi. Tameɖoɖo kplikpaa sia akpe ɖe ŋuwò nàwɔ nu aduadu kple srɔ̃wò abe xɔ̃wò ene, ke menye abe wò futɔ ene o.\nBiblia ƒe mɔfiame: “Nu si Mawu bla ɖekae la, ame aɖeke megama eme o.”—Mateo 19:6.\nBu nuwo ŋu nyuie. Le kpɔɖeŋu me, tsɔe be mia dometɔ ɖeka di be miadzi vi evɔ ame evelia ya medii o. Nu geɖe li siwo ŋu wòle be mialé ŋku ɖo, le kpɔɖeŋu me:\nAle si gbegbe miaƒe srɔ̃ɖeɖea li kee.\nÐe agba kpekpe si vidzidzi ada ɖe mia dzi la anya tsɔ na mia?\nDzilanyenye ƒe agbanɔamedziwo.\nEsia bia nu geɖe wu nuɖuɖu, nudodo kple mlɔƒe didi na wò ƒomea.\nAle si miaƒe ganyawo le.\nÐe nàte ŋu akpɔ wò dɔwɔɖuia, wò ƒomea kple agbanɔamedzi bubuwo katã gbɔ le ɣeyiɣi ɖeka mea?\nBiblia ƒe mɔfiame: “Mia dometɔ kae li ne edi be yeatu xɔ la, manɔ anyi abu eŋu kɔnta gbã ahakpɔ ɖa be nu sɔ gbɔ ɖe ye si yeate ŋu awu enu o mahã?”—Luka 14:28.\nBu nyaa ƒe akpa sia akpa ŋu. Miate ŋu akpɔ nya aɖewo siwo ŋu miaƒe susu mewɔ ɖeka le o la gbɔ. Le kpɔɖeŋu me, ne vidzidzi ŋue nyaa ku ɖo la, srɔ̃tɔ si medi be yewoadzi vi o la ate ŋu abia eɖokui be:\n‘Esi mebe nyemedi be madzi vi o la, ɖe wòfia be nyemedi be madzii kura o loo alo nyemedi be madzii fifia o?’\n‘Esi mele vɔvɔ̃m be nyemate ŋu anye dzila nyui o tae nyemedi be madzi vi oa?’\n‘Ðe mele vɔvɔ̃m be srɔ̃nye magakpɔ vovo ɖe ŋunye o alo be malé be nam oa?’\nAzɔ hã, srɔ̃tɔ si di be yewonedzi vi la ate ŋu abu nyabiasewo abe esiawo ene ŋu:\n‘Ðe míesu te na dzilanyenye ƒe agbanɔamedziwo tsɔtsɔa?’\n‘Ðe míaƒe ganyawo de mía dzi be míate ŋu akpɔ vi dzia?’\nBiblia ƒe mɔfiame: “Nunya si tso dziƒo la . . . esea nu gɔme.”—Yakobo 3:17.\nDe dzesi nu siwo nyo le srɔ̃wò ƒe susua ŋu. Ame eve ate ŋu anɔ teƒe ɖeka kpɔm, gake teƒea ƒe afi si kpɔm wole ya nanɔ vovo. Le mɔ ma ke nu la, atsu kple asi aɖe ate ŋu anɔ nya ɖeka aɖe ŋu bum gake woƒe susu ato vovo le nyaa ŋu—le kpɔɖeŋu me, woƒe susu ate ŋu ato vovo le ale si woazã gae ŋu. Ne miedi be yewoaɖo dze tso nya aɖe si ŋu miaƒe susu mewɔ ɖeka le o ŋu la, midze egɔme kple nu siwo me miaƒe susu wɔ ɖeka le.\nNu kawo dzie mi katã mielɔ̃ ɖo?\nNu kae nyo le susuawo dometɔ ɖe sia ɖe ŋu?\nBe miakpɔ miaƒe srɔ̃ɖeɖea ta la, ɖe mi katã, alo mia dometɔ ɖeka, ate ŋu atrɔ asi le eƒe susua ŋu be wòade ame kemɛa dzia?\nBiblia ƒe mɔfiame: “Ame aɖeke meganɔ eya ŋutɔ ƒe nyonyo ko dim o, ke nedi ame bubu tɔ hã.”—1 Korintotɔwo 10:24.\n“Míeva de dzesii be menye ɣesiaɣie míalɔ̃ ɖe ale si mía dometɔ aɖe bua nuwo ŋu alo wɔa nui dzi o. Ðeko wòle be míade bubu mía nɔewo ƒe susuwo ŋu. Ne èlɔ̃ ɖe ame kemɛa ƒe susu dzi la, mefia be tɔwòa menyo o.”—Nayeli, kple srɔ̃a Gabriel.\n^ mm. 14 Ele be ame eve siwo di be yewoaɖe srɔ̃ la naɖo dze tso nya veviwo ŋu hafi aƒo ta ɖe eme. Ke hã nu siwo womele mɔ kpɔm na o la ate nu ado mo ɖa, alo ame ɖeka ƒe susu ate ŋu ava trɔ.—Nyagblɔla 9:11.\nNe miaƒe susu mewɔ ɖeka le nanewo me o\nÐe nèse le ɖokuiwò me kpɔ be ye kple ye srɔ̃ ƒe susu mewɔ ɖeka le nanewo me oa?\nƉoe Ɖe Amewo Ɖoe Ɖe Amewo Ne Miaƒe Susu To Vovo\nKuxiwo Gbɔ Kpɔkpɔ


‘Mía Aƒetɔ Yesu Kristo Fofo kple Mawu faa akɔ na mí le míaƒe fukpekpewo katã me.’—KORINTOTƆWO II, 1:3, 4.\n1. Nɔnɔme kawoe ate ŋu ana amewo nase le wo ɖokui me be yewohiã akɔfafa geɖe?\nDƆLÉLE si na wotsi teƒe ɖeka ate ŋu ana ame nase le eɖokui me be yeƒe agbe dome gblẽ. Anyigbaʋuʋuwo, ahomwo ƒe tutu, kple dɔtoto nana amewo va zua wɔnamanɔŋutɔwo. Aʋawɔwɔ ate ŋu ana amewo ƒe ƒometɔwo naku, ate ŋu agbã aƒewo, alo ate ŋu aƒoe ɖe amesiwo si aƒewo le nu be woasi adzo agblẽ woƒe nunɔamesiwo ɖi. Madzɔmadzɔnyenye ate ŋu ana amewo nase le wo ɖokui me be afi aɖeke meli yewoatrɔ ɖo akpɔ gbɔdzɔe o. Amesiwo dzi afɔku siawo dzɔ ɖo la hiã akɔfafa geɖe ŋutɔ. Afikae woate ŋu akpɔe le?\n2. Nukatae akɔfafa si tsoa Yehowa gbɔ la le etɔxɛe?\n2 Ame ɖekaɖeka kple habɔbɔ aɖewo dzea agbagba be yewoafa akɔ na amewo. Amewo kpɔa ŋudzedze ɖe akɔfanamenyawo ŋu. Ðoɖo siwo wowɔ tsɔ naa ŋutilãmenuwo ƒe kpekpeɖeŋu amewo te ŋu kpɔa kuxiawo gbɔ vaseɖe afi aɖe. Gake Yehowa, Mawu vavã la, ɖeɖekoe ate ŋu akpɔ nusiwo gblẽ la katã gbɔ eye wòana kpekpeɖeŋu si tɔgbe hiã be afɔku mawo nagadzɔ akpɔ gbeɖe o. Biblia gblɔ le eyama ŋu be: “Woakafu Mawu, mía Aƒetɔ Yesu Kristo Fofo, si nye dɔmetɔtrɔ Fofo kple akɔfafawo katã ƒe Mawu la, amesi fa akɔ na mí le míaƒe xaxa blibo la katã me, bene míawo hã míate ŋu atsɔ akɔfafa, si Mawu tsɔ fa akɔ na mí la, afa akɔ na amesiwo kpea fu sia fu la.” (Korintotɔwo II, 1:3, 4) Aleke Yehowa faa akɔ na míi?\nNusi Hea Kuxiawo Vɛ Gbɔ Kpɔkpɔ Keŋkeŋ\n3. Aleke akɔfafa si Mawu nana kpɔa ameƒomea ƒe kuxiwo gbɔe?\n3 Ameƒome bliboa nyi blibomademade ƒe dome le Adam ƒe nuvɔ̃ ta, eye esiae he kuxi gbogbo manyaxlẽ siwo kplɔa mí yia ku me mlɔeba la vɛ. (Romatɔwo 5:12) Esi Satana Abosam enye “xexe sia me fia” tae nɔnɔmea gagblẽ ɖe edzi alea gbegbe ɖo. (Yohanes 12:31; Yohanes 1, 5:19) Menye ɖeko nɔnɔme madeamedzi siwo ameƒomea le akɔ kpem kplii la ɖua dzi na Yehowa ko evɔ o ke boŋ ewɔ nusi de ŋgɔ wu. Edɔ eƒe Tenuvi ɖo ɖa be wòava xe tafe atsɔ axɔ na mí, eye Wògblɔ na mí be míate ŋu akpɔ ɖeɖe tso Adam ƒe nuvɔ̃ me tsonuwo me nenye be míexɔ Ye Via dzi se. (Yohanes 3:16; Yohanes I, 4:10) Mawu gblɔe ɖi hã be Yesu Kristo, amesi wotsɔ ŋusẽ siwo le dziƒo kple anyigba dzi de asi na, atsrɔ̃ Satana kple eƒe nuɖoanyi bliboa katã.—Mateo 28:18; Yohanes 1, 3:8; Nyaɖeɖefia 6:2; 20:10.\n4. (a) Nukae Yehowa wɔ tsɔ do ŋusẽ mí be míaka ɖe eƒe ŋugbedodo be yeahe gbɔdzɔe vɛ na mí la dzi? (b) Aleke Yehowa kpe ɖe mía ŋu be míanya ɣeyiɣi si míava kpɔ gbɔdzɔe?\n4 Be Mawu nado ŋusẽ mí míaka ɖe eƒe ŋugbedodowo dzi la, ekpɔ egbɔ be woŋlɔ kpeɖodzinya gbogbo aɖewo ɖi siwo ɖee fia be nusianu si wògblɔ ɖi la vaa eme pɛpɛpɛ. (Yosua 23:14) Ena woŋlɔ nusiwo wòwɔ tsɔ ɖe esubɔlawo le mɔxenu siwo adze le amegbetɔwo ŋkume abe wo dzi manya ɖu o ene me la ƒe ŋutinyawo ɖe Biblia me. (Mose II, 14:4-31; Fiawo II, 18:13–19:37) Eye Yehowa to Yesu Kristo dzi ɖee fia be yeƒe tameɖoɖoe nye be yeaɖe “lãmegbegblẽwo katã ƒomevi” ɖa na amegbetɔwo, eye be yeafɔ ame kukuwo gɔ̃ hã ɖe tsitre. (Mateo 9:35; 11:3-6) Ɣekaɣie nusiawo katã ava eme? Le nya sia ŋu ɖoɖo me la, Biblia ɖɔ alesi nuɖoanyi xoxo sia ƒe ŋkeke mamlɛwo anɔ, hafi Mawu ahe dziƒo yeye kple anyigba yeye vɛ. Alesi Yesu ɖɔe la sɔ pɛpɛpɛ kple ɣeyiɣi si me míele fifia.—Mateo 24:3-14; Timoteo II, 3:1-5.\nAkɔfafa na Amesiwo Le Nɔnɔme Sesẽwo Me\n5. Esi Yehowa nɔ akɔ fam na blema Israel-viwo la, nuka dzie wòhe woƒe susu yii?\n5 Alesi Yehowa wɔ nu kple blema Israel-viwo na míekpɔ alesi wòfa akɔ na woe le ɣeyiɣi sesẽwo me. Eɖo ŋku Mawu si ƒomevi wònye dzi na wo. Esia do ŋusẽ wo be woaka ɖe eƒe ŋugbedodowo dzi. Yehowa na eƒe nyagblɔɖilawo gblɔ nya siwo ɖe vovototo gã si le eya si nye nyateƒe Mawu gbagbe la, kpakple legbawo, siwo mate ŋu axɔ na woa ŋutɔwo loo alo na wo subɔlawo o dome la fia wòdze ƒã. (Yesaya 41:10; 46:1; Yeremya 10:2-15) Esi Yehowa nɔ nya siawo gblɔm na Yesaya be, “Mifa akɔ, mifa akɔ na nye dukɔ” la, eʋã eƒe nyagblɔɖila la wòzã kpɔɖeŋunyagbɔgblɔ kple nuɖɔɖɔ lédziname siwo ku ɖe Eƒe xexemewɔwɔ dɔ klitsuwo ŋu, be wòatsɔ ate gbe ɖe Yehowa ƒe gãnyenye dzi be eyae nye Mawu vavã ɖeka kolia la.—Yesaya 40:1-31.\n6. Nyanyanana kawoe Yehowa nana ɣeaɖewoɣi ku ɖe ɣeyiɣi si woakpɔ ɖeɖe ŋu?\n6 Ɣeaɖeɣi la, Yehowa fa akɔ na eƒe amewo to ɣeyiɣi si tututu dzi wòaɖe wo, eɖanye esi le ŋgɔ kpuie loo alo esi gbɔ adidi o, la gbɔgblɔ na wo me. Esi Israel-vi siwo wote ɖe anyi le Egipte ƒe ɖeɖekpɔkpɔ gogo la, egblɔ na wo be: “Esusɔ fuwɔame ɖeka mahe ava Farao kple Egiptetɔwo dzii; emegbe la aɖe asi le mia ŋu miadzo le afisia.” (Mose II, 11:1) Esime dukɔ etɔ̃ aɖewo wɔ ɖeka ho ɖe Yuda ŋu le Fia Yosafat ŋɔli la, Yehowa gblɔ na wo be Yeaxɔ na wo “etsɔ” ɖeka ko. (Kronika II, 20:1-4, 14-17) Gake le woƒe ɖeɖekpɔkpɔ tso Babilon gome la, Yesaya ŋlɔ eŋu nya ɖi anɔ ƒe 200 sɔŋ do ŋgɔ, eye emegbe wogana numeɖeɖe bubuwo to Yeremya dzi anɔ ƒe alafa ɖeka do ŋgɔ hafi woƒe ɖeɖekpɔkpɔa ɖo dzi. Aleke gbegbe nyagblɔɖi mawo de dzi ƒo na Mawu ƒe amewoe nye esi esime woƒe ɖeɖekpɔkpɔa nɔ aƒe tum!—Yesaya 44:26–45:3; Yeremya 25:11-14.\n7. Nya kawoe dzena le ɖeɖekpɔkpɔ ŋuti ŋugbedodowo me zi geɖe, eye aleke esia kpɔ ŋusẽ ɖe nuteƒewɔlawo dzii le Israel?\n7 Míade dzesii be nyagblɔɖi siwo fa akɔ na Mawu ƒe amewo zi geɖe enye esiwo ku ɖe Mesia la ŋu. (Yesaya 53:1-12) Nya ma na mɔkpɔkpɔ amesiwo nye nuteƒewɔlawo le woƒe xaxawo me tso dzidzime yi dzidzime. Míexlẽ le Luka 2:25 be: “Kpɔ ɖa, ame aɖe le Yerusalem, si ŋkɔ enye Simeon; amesia enye ame dzɔdzɔe kple mawumeme, si le Israel ƒe akɔfafa lalam, eye gbɔgbɔ kɔkɔe le eyama dzi.” Simeon nya nu tso mɔkpɔkpɔ na Mesia la ŋutinya si wogblɔ le Ŋɔŋlɔawo me ŋu, eye mɔkpɔkpɔ na nyaawo ƒe emevava kpɔ ŋusẽ ɖe eƒe agbe dzi. Mese alesi nyaawo katã ava emee la gɔme o, eye eya ŋutɔ menɔ agbe kpɔ ɖeɖekpɔkpɔ ŋu nya si wogblɔ la ƒe emevava ŋutɔŋutɔ o, gake dzi dzɔe ŋutɔ esime wòkpɔ Amesi ava nye amesi dzi Mawu ‘ato ana xɔxɔ’ la.—Luka 2:30.\nAkɔfafa si Wona To Kristo Dzi\n8. Vovototo kae le kpekpeɖeŋu si Yesu na kple esi ame geɖe susu be yewo hiã dome?\n8 Esi Yesu Kristo nɔ eƒe anyigbadzisubɔsubɔdɔa wɔm la, menye ɣesiaɣie wòna kpekpeɖeŋu si tututu ameawo susu be eyae hiã yewo la wo o. Wo dometɔ aɖewo nɔ mɔ kpɔm vevie na Mesia si aɖe wo tso Romatɔwo ƒe dziɖuɖu si womedi kura o la te. Gake Yesu meɖe gbeƒã tɔtrɔ kpata aɖeke hehe vɛ o; egblɔ na wo boŋ be, “mitsɔ nusi enye kaisaro tɔ la, na kaisaro.” (Mateo 22:21) Mawu ƒe tameɖoɖo yi ŋgɔ kura wu ablɔɖe nana amewo tso dunyahedziɖuɖu aɖe ƒe ŋusẽ te. Ameawo di be yewoatsɔ Yesu aɖo fiae, gake egblɔ be “yeatsɔ [yeƒe] agbe la ana ɖe ame geɖewo ƒe xɔxɔ ta.” (Mateo 20:28; Yohanes 6:15) Ɣeyiɣia mede nɛ be woaɖoe fiae o, eye Yehowae nye amesi ana dziɖuŋusẽe, ke menye ameha zazɛ̃nyahelawo o.\n9. (a) Nukae nye akɔfagbedasi si Yesu ɖe gbeƒãe? (b) Aleke Yesu ɖee fiae be gbedasia sɔ na kuxi siwo me tom ameawo nɔ ŋutɔŋutɔ la gbɔ kpɔkpɔ? (d) Gɔmeɖoanyi kae Yesu ƒe subɔsubɔdɔa ɖo?\n9 Akɔfafa si Yesu tsɔ vɛ la dze le ‘Mawu fiaɖuƒe ŋuti nyanyuia’ me. Emae nye gbedasi si Yesu ɖe gbeƒãe le afisiafi si wòyi. (Luka 4:43) Ete gbe ɖe alesi gbedasi ma sɔ ɖe amewo ƒe gbesiagbe kuxiwo nui dzi to nusi eya si nye Dziɖula le Mesia fiaɖuƒea me awɔ na ameƒomea ƒe kpɔɖeŋuwo wɔwɔ fia me. Ena agbenɔnɔ ŋuti gɔmesese yeye su fukpelawo si esi wòda gbe le ŋkunɔwo kple aɖetututɔwo ŋu (Mateo 12:22; Marko 10:51, 52), eda dɔ na atatututɔwo (Marko 2:3-12), ekɔ Israel-viwo ŋu tso dɔléle nyɔŋuwo me (Luka 5:12, 13), eye wòna wovo tso dɔléle sesẽ ƒomevi vovovowo me. (Marko 5:25-29) Ehe dzidzeme gã aɖe vɛ na ƒometɔ siwo le wo vi si ku ƒe nu xam esi wòfɔ wo ɖe tsitre tso ku me. (Luka 7:11-15; 8:49-56) Eɖee fia be ŋutete le ye si be yeate ŋu atsi ahomya sesẽwo nu eye be yeate ŋu atsi dɔwuame nu na ameha gbogbowo. (Marko 4:37-41; 8:2-9) Gawu la, Yesu fia gɔmeɖose siwo nu woanɔ agbe ɖo la wo, si ate ŋu akpe ɖe wo ŋu woakpɔ kuxi siwo li gbɔ dzidzedzetɔe eye wòana mɔkpɔkpɔ nayɔ dzime na wo ɖe Mesia ƒe dziɖuɖu dzɔdzɔea te nɔnɔ ŋu. Eyata le Yesu ƒe subɔsubɔdɔa wɔwɔ me la, menye ɖe wòfa akɔ na amesiwo ɖo toe le xɔse me la ko evɔ o ke eɖo gɔmeɖoanyi hã ɖi na dzidedeƒo na amewo le ƒe akpe geɖe siwo akplɔe ɖo me.\n10. Mɔnukpɔkpɔ kawoe Yesu ƒe vɔsaa he vɛ na mí?\n10 Ƒe 60 kple edzivɔ tso esime Yesu tsɔ eƒe amegbetɔ ƒe agbe sa vɔe eye wofɔe ɖe tsitre yi dziƒoe megbe la, gbɔgbɔ ʋã apostolo Yohanes wòŋlɔ ɖi be: “Vinyewo, meŋlɔ nusiawo ɖo ɖe mi, bene miagawɔ nuvɔ̃ o. Eye ne ame aɖe wɔ nuvɔ̃ la, nyaxɔɖakɔla le mía si le Fofoa gbɔ, eyae nye Yesu Kristo, dzɔdzɔetɔ la. Eye eya kee nye avuléle le míaƒe nuvɔ̃wo ŋuti; ke menye le mía tɔ ŋuti ɖeɖeko o, ke boŋ le xexe blibo la katã hã tɔ ŋuti.” (Yohanes I, 2:1, 2) Míekpɔa akɔfafa geɖe ŋutɔ le viɖe siwo Yesu ƒe agbe deblibo si wòtsɔ sa vɔ ɖe mía ta hena vɛ ta. Míenya be míate ŋu akpɔ nuvɔ̃tsɔtsɔke, dzitsinya dzadzɛ anɔ mía si, míanɔ ƒomedodo nyui me kple Mawu, eye agbe mavɔ nɔnɔ ƒe mɔkpɔkpɔ hã anɔ mía si.—Yohanes 14:6; Romatɔwo 6:23; Hebritɔwo 9:24-28; Petro I, 3:21.\nAkɔfafa si Gbɔgbɔ Kɔkɔea Nana\n11. Ðoɖo bubu si wowɔ hena akɔfafa ƒe ŋugbe kae Yesu do hafi ku?\n11 Le zã mamlɛ si Yesu nɔ anyi kple eƒe apostolowo do ŋgɔ na eƒe vɔsakua me la, eƒo nu tso ɖoɖo bubu si Fofoa si le dziƒo wɔ be wòatsɔ afa akɔ na woe ŋu. Yesu gblɔ be: “Nye la maɖe kuku na Fofo la, eye wòana nyaxɔɖakɔla [akɔfala; Helagbe, pa·raʹkle·tos] bubu mi, bena wòanɔ anyi kpli mi vaseɖe mavɔmavɔ me: [si nye] Nyateƒegbɔgbɔ [la].” Yesu ka ɖe edzi na wo be: ‘Nyaxɔɖakɔla, si nye gbɔgbɔ kɔkɔe la, afia nuwo katã mi, eye wòaɖo ŋku nusiwo katã megblɔ na mi la, dzi na mi.’ (Yohanes 14:16, 17, 26) Aleke tututu gbɔgbɔ kɔkɔea fa akɔ na woe?\n12. Aleke dɔ si gbɔgbɔ kɔkɔea wɔ le ŋkuɖoɖo nuwo dzi me na Yesu ƒe nusrɔ̃lawo wɔe be wònye akɔfafa na ame geɖe?\n12 Apostoloawo xɔ nufiafia detowo tso Yesu gbɔ. Godoo la, womaŋlɔe be gbeɖe be efia nu yewo o, gake ɖe woate ŋu aɖo ŋku nya siwo tututu wògblɔ na wo la dzia? Ðe woƒe susu adzo le nufiame veviwo dzi le esi womede blibo le ŋkuɖoɖonudzi me o ta? Yesu ka ɖe edzi na wo be gbɔgbɔ kɔkɔea ‘aɖo ŋku nusiwo katã yegblɔ na wo la dzi na wo.’ Esia wɔe be abe ƒe enyi ene le Yesu ƒe ku megbe la, Mateo te ŋu ŋlɔ Nyanyuigbalẽ gbãtɔ, si me wòŋlɔ Yesu ƒe Todzimawunya lédzinamea, eƒe kpɔɖeŋu geɖe siwo ku ɖe Fiaɖuƒea ŋu, kple numeɖeɖe tsitotsito si wòna ku ɖe eƒe anyinɔnɔ ƒe dzesia ŋu la ɖo. Ƒe 50 kple edzivɔ megbe la, apostolo Yohanes te ŋu ŋlɔ ŋutinya si ŋu kakaɖedzi le si me wòɖɔ Yesu ƒe anyigbadzigbenɔnɔ ƒe ŋkeke mamlɛ ʋɛawo me nudzɔdzɔ veviwo le tsitotsito. Aleke gbegbe nuŋlɔɖi siawo siwo tso gbɔgbɔ me de dzi ƒo na amewoe nye si vaseɖe míaƒe ŋkeke sia me!\n13. Aleke gbɔgbɔ kɔkɔea wɔ dɔ le nufiafia Kristotɔ gbãtɔwo me?\n13 Le kpekpe ɖe nusrɔ̃lawo ŋu be woaɖo ŋku nya siwo wogblɔ na wo dzi megbe la, gbɔgbɔ kɔkɔea gafia nu wo eye wòfia mɔ wo be woase Mawu ƒe tameɖoɖowo gɔme ɖe edzi wu. Esime Yesu kpɔtɔ nɔ anyi kple eƒe nusrɔ̃lawo la, egblɔ nya geɖe na wo siwo gɔme womese tututu ɣemaɣi o. Gake emegbe esi gbɔgbɔ kɔkɔe ʋã Yohanes, Petro, Yakobo, Yuda, kple Paulo la, woŋlɔ numeɖeɖe geɖe ku ɖe Mawu ƒe tameɖoɖowo gɔmesese ŋu la ɖi. Eyata gbɔgbɔ kɔkɔea zu woƒe nufiala, eye wòna wokpɔ kakaɖedzi blibo be Mawue le mɔ fiam yewo.\n14. Mɔ kawo nue gbɔgbɔ kɔkɔea kpe ɖe Yehowa ƒe amewo ŋu le?\n14 Gbɔgbɔ kɔkɔea ƒe nukununanawo hã kpe ɖe wo ŋu wose egɔme be Mawu ɖe eƒe ŋudzedzekpɔkpɔ ɖa le ŋutilã me Israel dzi tsɔ na Kristo-hamea. (Hebritɔwo 2:4) Gbɔgbɔa ƒe kutsetse si dze le ame ɖekaɖekawo ƒe agbenɔnɔ me hã wɔ akpa vevi aɖe le dzesidede amesiwo nye Yesu ƒe nusrɔ̃la vavãwo me. (Yohanes 13:35; Galatiatɔwo 5:22-24) Eye gbɔgbɔa do ŋusẽ hame ma me tɔwo hã be dzi ɖo wo ƒo wozu ɖasefo siwo mevɔ̃na o.—Dɔwɔwɔwo 4:31.\nWoxɔ Kpekpeɖeŋu le Nɔnɔme Sesẽtɔwo Me\n15. (a) Nɔnɔme sesẽ kawo mee Kristotɔwo to le blema kple egbeŋkekewo me? (b) Nukatae amesiwo dea dzi ƒo na amewo ŋutɔ hã ate ŋu ahiã dzideƒoname ɣeaɖewoɣi?\n15 Amesiwo katã tsɔ wo ɖokui na Yehowa bliboe eye wowɔa nuteƒe nɛ la doa go yometiti le mɔ aɖe nu. (Timoteo II, 3:12) Ke hã Kristotɔ geɖe te ŋu do dzi to nɔnɔme sesẽtɔwo kekeake me. Le egbeŋkekeawo me la, nuvlowɔhawo dze wo dometɔ aɖewo dzi helé wo de fuwɔamesaɖawo, gaxɔwo, kple dɔsesẽwɔsaɖawo me le nɔnɔme dziŋɔwo me. Dziɖulawo va zu wo yometila veviwo, alo woɖe mɔ faa sedzimawɔlawo wɔ ŋutasẽnuwo ɖe wo ŋu tomahemahe na woe. Gakpe ɖe eŋu la, Kristotɔwo to lãmesẽkuxi sesẽwo alo ƒomekuxi sesẽwo me. Kristotɔ tsitsi aɖe si le kpekpem ɖe haxɔsetɔ vovovowo ŋu be woakpɔ woƒe kuxi sesẽwo gbɔ hã ate ŋu age ɖe nɔnɔme sesẽwo me. Le nɔnɔme siawo me la, ate ŋu adzɔ be amesi le dzi dem ƒo na amewo la ŋutɔ hã ahiã dzideƒoname.\n16. Esi Dawid nɔ nɔnɔme sesẽwo me la, aleke wòxɔ kpekpeɖeŋui?\n16 Esime Fia Saul nɔ Dawid yome tim be yeawui la, Dawid trɔ ɖe Mawu si nye eƒe Kpekpeɖeŋunala ŋu, gblɔ be: “Mawu, se nye gbedodoɖa, eye nalé to ɖe nye numenyawo ŋu! . . . Wò aʋala ƒe vɔvɔli te mebe ɖo.” (Psalmo 54:4, 6; 57:2) Ðe wòkpe ɖe Dawid ŋua? Ẽ, ekpe ɖe eŋu. Le ɣeyiɣi ma me Yehowa to nyagblɔɖila Gad kple nunɔla Abyatar dzi tsɔ mɔfiamewo yi na Dawid, eye Wòna Saul-vi Yonatan hã do ŋusẽe. (Samuel I, 22:1, 5; 23:9-13, 16-18) Yehowa gana Filistitɔwo dze anyigba la dzi, ale be Saul trɔ kaba tso Dawid yometiti me.—Samuel I, 23:27, 28.\n17. Esi Yesu nɔ nɔnɔme sesẽwo me tom la, afikae wòtrɔ ɖo hena kpekpeɖeŋu xɔxɔ?\n17 Yesu Kristo ŋutɔ hã to nɔnɔme sesẽwo me esi eƒe anyigbadzigbenɔnɔ ƒe nuwuwu nɔ aƒe tum. Enya dɔ si eƒe agbenɔnɔ ate ŋu awɔ ɖe Fofoa si le dziƒo ƒe ŋkɔ dzi kple nusi wòate ŋu afia na amegbetɔƒomea katã ƒe etsɔme la nyuie. Edo gbe ɖa vevie tso dzi me, eye ‘wòto nuxaxa’ geɖe hã me. Mawu kpɔ egbɔ be Yesu xɔ kpekpeɖeŋu si wòhiã le ɣeyiɣi sesẽ mawo me.—Luka 22:41-44.\n18. Akɔfafa kae Mawu na Kristotɔ gbãtɔwo esi wonɔ wo yome tim vevie?\n18 Yometiti si va Kristotɔwo dzi le hamea ɖoɖo le ƒe alafa gbãtɔ me megbe la nu sẽ ale gbegbe be wo katã woka hlẽ yi nuto bubuwo me negbe apostoloawo koe susɔ ɖe Yerusalem. Wohe ŋutsuwo kple nyɔnuwo do goe sesẽe le woƒe aƒewo me. Akɔfaname kae Mawu na wo? Ena kakaɖedzi wo le eƒe Nya la me be, ‘nunɔamesi si nyo wu si nɔa anyi ɖaa,’ si nye domenyinyi si mado kpo nu o lae asu wo si le Kristo gbɔ le dziƒo. (Hebritɔwo 10:34; Efesotɔwo 1:18-20) Esi woyi gbeƒãɖeɖedɔa dzi la, wokpɔ kpeɖodzi be Mawu ƒe gbɔgbɔ le yewo dzi, eye nusiwo teƒe wokpɔ la na susu siwo ta wòle be woatso aseye ɖo la wo.—Mateo 5:11, 12; Dɔwɔwɔwo 8:1-40.\n19. Togbɔ be Paulo kpe fu le yometiti sesẽwo me hã, aleke wòse le eɖokui me le akɔfafa si Mawu nana ŋu?\n19 Le ɣeyiɣi aɖe megbe la, Saul (Paulo), si nye yometila ŋutasẽlawo dometɔ ɖeka, la ŋutɔ hã va zu amesi yome woti vevie le esi wòva zu Kristotɔ ta. Afakala aɖe si nɔ Kipro-ƒukpo dzi dze agbagba be yeaxe mɔ ɖe Paulo ƒe subɔsubɔdɔa wɔwɔ nu to alakpanyawo kple nya totrowo gbɔgblɔ ɖe eŋu me. Woƒu kpe Paulo le Galatia eye wogblẽe ɖi esi ameawo bu xaa be ɖe wòku. (Dɔwɔwɔwo 13:8-10; 14:19) Woƒoe vevie kple ati le Makedonia. (Dɔwɔwɔwo 16:22, 23) Esi nuvlowɔha aɖe dze edzi le Efeso megbe la, eŋlɔ ɖi be: “Wowɔ fu mí geɖe ŋutɔ, wu alesi míete ŋu kpee, ale gbegbe be, míetsi dzodzodzoe keŋ le míaƒe agbe ŋuti. Ẽ, mía ŋutɔwo míeɖo kpe dzi le mía ɖokui me bena, míele kuku ge.” (Korintotɔwo II, 1:8, 9) Le esiawo katã megbe hã, Paulo ŋlɔ akɔfanamenya siwo dze le nyati sia ƒe memama 2 lia me ɖe eƒe lɛta ma ke me.—Korintotɔwo II, 1:3, 4.\n20 Aleke wò hã nàwɔ anye akɔfala sia tɔgbe? Ame geɖewo li egbea siwo le nu xam, eɖanye le afɔku aɖe si dzɔ ɖe ame akpe geɖe dzi ta loo alo le xaxa aɖe si me tom woawo ɖeɖe wole ta o, si na wohiã akɔfaname geɖe. Le nyati si kplɔe ɖo me la, míadzro alesi míawɔ anye akɔfalawo le nɔnɔme eveawo siaa me la me.\n• Nukata akɔfafa si Mawu nanae nye esi ƒo ɖesiaɖe ta?\n• Akɔfafa kae wona to Kristo dzi?\n• Aleke gbɔgbɔ kɔkɔea nye akɔfanamelae?\n• Gblɔ akɔfafa si Mawu na esi esubɔlawo ɖo nɔnɔme sesẽwo me ƒe kpɔɖeŋuwo.\nBiblia ɖee fia be Yehowa fa akɔ na eƒe amewo esi wòna ɖeɖe wo\nYesu fa akɔ na amewo esi wòfia nu wo, da dɔ na wo, eye wòfɔ ame kukuwo ɖe tsitre\nYesu xɔ kpekpeɖeŋu tso Mawu gbɔ\nƉoe Ɖe Amewo Ɖoe Ɖe Amewo Afikae Míate Ŋu Akpɔ Akɔfafa Vavã Atsoe?\nw03 5/1 axa 14-19


GBE BUBU Eʋegbe Malagasy Silozi\nŊUTILÃ kple ʋu ko míenyea? Alo ɖe nu bubu aɖe gale mía me to vovo na nu siwo wotsɔ wɔ mía? Ðe míenɔa agbe le afi sia egbea, eye etsɔ ko míedzoa? Alo ɖe nu makpɔmakpɔ aɖe le mía me si yia edzi nɔa agbe le míaƒe ku megbea?\nTogbɔ be dzixɔse vovovo siwo tɔtɔa ame woe le subɔsubɔha siwo le xexea me si ku ɖe agbenɔnɔ le Ku Megbe ŋu hã la, wo dometɔ geɖe lɔ̃ ɖe susu vevi aɖe ya dzi: Nu makumaku aɖe le ame me si yia edzi nɔa agbe le ku megbe. Ame geɖe xɔe se be “nu” siae nye gbɔgbɔ si yia edzi nɔa agbe le ame ƒe ku megbe. Ke wò ɖe, nu ka dzie nèxɔ se? Ðe míaƒe akpa aɖe nye ŋutilã eye akpa aɖe nye gbɔgbɔa? Nu kae nye gbɔgbɔ la? Ðe gbɔgbɔ aɖe le ame gbagbe me, eye ɖee wòdona le ŋutilã me ne amea kua? Nenye nenemae la, ke nu kae dzɔna ɖe edzi?\n“Ŋutilã Gbɔgbɔ Manɔmee Nye Nu Kuku”\nHebrigbe kple Helagbe me nya si gɔme woɖe le Biblia me be “gbɔgbɔ” la fia “yagbɔgbɔ” alo “ya.” Gake nya “gbɔgbɔ” yi ŋgɔ wu yagbɔgbɔ dzro ko. Le kpɔɖeŋu me, Biblia gblɔ be: “Ŋutilã gbɔgbɔ manɔmee nye nu kuku.” (Yakobo 2:26) Eya ta gbɔgbɔ lae nye nu si dea agbe ŋutilã la me. Enye ŋusẽ si nana ŋutilã ʋãna.\nNu si tae agbeŋusẽ sia mate ŋu anye yagbɔgbɔ, alo ya, si toa dzitodzitowo me ko o la va dzena ƒã ne míekpɔ nu si dzɔna le ɣeyiɣi kpui aɖe ne ame ƒe yagbɔgbɔa tɔ megbe. Ne ame ƒe yagbɔgbɔa tɔ megbe kpuie la, amegbetɔwo ate ŋu ato mɔnu aɖewo dzi agagbɔ agbee. Nu ka tae? Elabena agbeŋusẽa gakpɔtɔ le eƒe lãmenugbagbeviawo me. Gake ne agbeŋusẽa nya do le amea ƒe lãmenugbagbeviwo me ko la, agbagba ɖe sia ɖe si woadze be woagagbɔ agbee ake madze edzi o. Ya ɖe sia ɖe si le xexea me mate ŋu ade agbe lãmenugbagbevi ɖeka pɛ gɔ̃ hã me o. Eya ta gbɔgbɔ lae nye agbeŋusẽ si naa lãmenugbagbeviawo kple amea siaa nɔa agbe. Enye agbeŋusẽ si dome ɖeviwo nyina tsoa wo dzilawo gbɔ le woƒe fufɔɣi, eye yagbɔgbɔe lénɛ ɖe te.—Hiob 34:14, 15.\nÐe ame sia ame ƒe gbɔgbɔ to vovoa? Alo agbeŋusẽ si nana woʋãna ɖekae le amewo katã mea? Biblia na nya sia ƒe ŋuɖoɖo si me kɔ la mí. Esi Fia nyanu Salomo nɔ eɖem fia be gbɔgbɔ ɖekae le nu gbagbewo katã me la, egblɔ be: “Elabena nya ɖeka tɔgbe dzɔna ɖe amegbetɔviwo kple lãwo siaa dzi; alesi esiawo kunae la, nenema ke ekemɛawo hã kunae, gbɔgbɔ ɖekae le wo katã si. . . . Wo katã woyina teƒe ɖeka; anyi me wo katã wotso, eye anyi wo katã woagazu. Ðe ame aɖe nyae be, amegbetɔviwo ƒe gbɔgbɔ yia dzi, eye lãwo ƒe gbɔgbɔ yia anyi me loo?” (Nyagblɔla 3:19-21) Ɛ̃, gbɔgbɔ alo agbeŋusẽ ɖekae le lãwo kple amegbetɔwo siaa si.\nMíate ŋu atsɔ gbɔgbɔa asɔ kple elektrikŋusẽ si naa mɔ aɖe alo dɔwɔnu aɖe wɔa dɔ. Elektrikŋusẽ si ŋku mekpɔna o, si le dɔ wɔm le mɔ alo dɔwɔnu aɖe me la, ate ŋu awɔ dɔ vovovowo, eye dɔ si wòwɔna la nɔa tɔ ɖe dɔ si mɔ si wòle ŋusẽ namee la wɔna dzi. Le kpɔɖeŋu me, woate ŋu atsɔ elektrikŋusẽ asi akaɖi, ana yagbɔmɔ, radio, television alo kɔmpiuta nawɔ dɔ. Ke hã, medzɔna gbeɖe be wòatrɔ azu mɔ si wòle ŋusẽ namee o. Ŋusẽ koe elektrikŋusẽa kpɔtɔ nyena. Nenema kee gbɔgbɔa alo agbeŋusẽa hã le. Metrɔna zua nu siwo me wòdea agbee o. Amenyenye kple tamebubuŋutete aɖeke mele agbeŋusẽ sia si o—ŋusẽ koe wònye. Gbɔgbɔ ɖekae le amegbetɔwo kple lãwo siaa si. Eya ta ne ame ku la, eƒe gbɔgbɔ mezua nuwɔwɔ bubu alo gbɔgbɔmenuwɔwɔ heyia edzi nɔa agbe le teƒe bubu o.\nNu Kae Dzɔna Ðe Gbɔgbɔa Dzi Ne Ame Ku?\nNyagblɔla 12:7 gblɔ be, ne ame ku la, ‘kewɔ la gatrɔna yia anyigba, si wònye tsã la gbɔ, eye gbɔgbɔ la gbugbɔna yia Mawu, ame si tsɔe na la gbɔ.’ Gake esia mefia be gbɔgbɔ ƒomevi aɖe toa yamenutowo me ŋutɔŋutɔ ɖadona ɖe Mawu ŋkume o. Le kpɔɖeŋu me, bu nya si Yehowa gblɔ na Israel vi mawɔnuteƒewo to eƒe nyagblɔɖila Maleaxi dzi ŋu kpɔ. Egblɔ na wo be: “Mitrɔ ɖe ŋunye, ekema nye hã matrɔ ɖe mia ŋu!” (Maleaxi 3:7) Be Israel vi mawo ‘natrɔ’ ɖe Yehowa ŋu la, enɔ na wo be woagbugbɔ le mɔ vɔ̃wo dzi agatrɔ ɖe Mawu ƒe mɔ dzɔdzɔeawo ŋu ake. Be Yehowa ‘natrɔ’ ɖe Israel viwo ŋu fia be wòagakpɔ ŋudzedze ɖe wo ŋu ake. Le go eveawo siaa me la, mehiã be woadzo le teƒe aɖe ayi bubu o. Nu si ko ‘tɔtrɔ’ sia biae nye be woatrɔ woƒe nɔnɔme. Esia ɖee fia be mɔ si nu Biblia zãa nya ‘gbugbɔ’ ɖo mebia zɔzɔ tso teƒe aɖe ayi bubu ŋutɔŋutɔ ɣesiaɣi o.\nNenema kee ne ame ku la, ‘gbɔgbɔ la gbugbɔna yia Mawu, ame si tsɔe na la gbɔ’ le susu sia nu be, ne gbɔgbɔa alo agbeŋusẽa nya do le amea me ko la, Mawu vavã, ame si tsɔe na la, si koe ŋutete le be wòagbugbɔe ade amea me. Esia fia be Mawu ɖeɖe ko sie agbe si ame ma agava nɔ le etsɔme la ƒe mɔkpɔkpɔ ɖe sia ɖe le.\nLe kpɔɖeŋu me, bu nya si Luka ƒe Nya Nyuia gblɔ ku ɖe Yesu Kristo ƒe ku ŋu kpɔ. Nuŋlɔɖia gblɔ be: “Esi Yesu do ɣli kple gbe sesĩe la, egblɔ bena: Fofo, asiwò me metsɔ nye gbɔgbɔ la de; ke esi wògblɔ esia la, etsɔ gbɔgbɔ la na.” (Luka 23:46) Esi Yesu ku eye eƒe gbɔgbɔ, alo agbeŋusẽ, do le eme la, meto edzi yi Fofoa gbɔ le dziƒo o. Le nyateƒe me la, Yesu nɔ yɔdo me—menɔ anyi kura o—va se ɖe esime wofɔe tso ame kukuwo dome le ŋkeke etɔ̃a gbe. (Nyagblɔla 9:5, 10) Le Yesu ƒe tsitretsitsi megbe kura gɔ̃ hã la, metɔ edzi yi dziƒo enumake o. Ke boŋ ‘etsɔ eɖokui fia’ eƒe nusrɔ̃lawo ‘agbagbe le ŋkeke blaneawo me,’ eye emegbe la “wokɔe yi dzi.” (Dɔwɔwɔwo 1:3, 9) Le Yesu ƒe kuɣi la, ‘etsɔ eƒe gbɔgbɔ la de Fofoa si me,’ heka ɖe edzi bliboe be Yehowa ate ŋu agbɔ agbe ye.\nNu Si Gbɔgbɔ La Nye\nBiblia ɖe nu si gbɔgbɔ la nye me eme kɔ ƒã. Agbeŋusẽ si amegbetɔ hiã be wòanɔ agbe koe wònye. Yagbɔgbɔ, alo ya, hiã vevie hena agbeŋusẽ ma léle ɖe te. Le esia ta la, naneke mele ame me si yia edzi nɔa agbe le eƒe ku megbe o.\nEya ta etsɔme mɔkpɔkpɔ ɖe sia ɖe si le ame siwo ku si la nɔ te ɖe tsitretsitsi si nye fɔfɔ va agbe me ake la dzi. Biblia do ŋugbe be: “Esia megawɔ mo yaa na mi o; elabena gaƒoƒo gbɔna, le esi me amesiwo katã le yɔdowo me la, woase [Yesu ƒe] gbe, eye . . . woado go.” (Yohanes 5:28, 29) Tsitretsitsi ƒe ŋugbedodo ma si ŋu kakaɖedzi le—menye gbɔgbɔ makumaku ƒe nufiafia o—yee nye mɔkpɔkpɔ ŋutɔŋutɔ na ame siwo ku la.\nAleke gbegbe wòle vevie be nu si tsitretsitsia nye kple vi siwo wòaɖe na ameƒomea ŋuti sidzedze nasu ame si enye esi! Sidzedze Mawu kple Kristo hã le vevie. (Yohanes 17:3) Yehowa Ðasefo siwo le miaƒe nutoa me alɔ̃ faa akpe ɖe ŋuwò nàsrɔ̃ Biblia ale be Mawu, Via, kple Eƒe ŋugbedodowo ŋuti sidzedze si le asiwò la nadzi ɖe edzi. Míele kpewòm be nàte ɖe Ðasefoawo ŋu alo nàŋlɔ agbalẽ aɖo ɖe magazine sia talawo.\nGbɔgbɔ ɖekae le wo katã si\nGbɔ̃: CNPC—Centro Nacional de Pesquisa de Caprinos (Sobral, CE, Brasil)


Yehowa Mawu Ðo Nu Sia Nu Ðe Ðoɖo Nu | Nusɔsrɔ̃\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korea Tokunɔgbe Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Tokunɔgbe Mizo Moore Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Mawu menye nyamanyamawɔwɔ ƒe Mawu o, ke ŋutifafa ƒe Mawu boŋ.”—1 KOR. 14:33.\nÐoɖo ka nue mawudɔlawo kple dziƒoŋunuwo le?\nNu ka tae Yehowa ve Noa kple Raxab nu?\nAleke blema Israel viwo kple ƒe alafa gbãtɔ me Kristotɔwo ƒe ŋutinya ɖo kpe edzi be Yehowa Mawu ɖo nu sia nu ɖe ɖoɖo nu?\n1, 2. (a) Ame kae nye Mawu ƒe nuwɔwɔ gbãtɔ, eye aleke Yehowa zãe? (b) Nu kae ɖee fia be mawudɔlawo le ɖoɖo nu?\nYEHOWA, si nye dziƒo kple anyigba Wɔla la wɔa nu le ɖoɖo nu. Gbã la, ewɔ Yesu, si nye Via ɖekɛ la. Biblia yɔ Mawu ƒe gbɔgbɔmevi sia be “Nya la” elabena eyae nye Mawu ƒe nyanuɖela vevitɔ. Nya la subɔ Yehowa ƒe gbogbo manyaxlẽwo. Biblia gblɔ be: “Le gɔmedzedzea me la, Nya la nɔ anyi, eye Nya la nɔ anyi kple Mawu.” Egblɔ kpee be: “Eya [Nya la] dzi nuwo katã to va dzɔ, eye eya manɔmee la, nu ɖeka pɛ hã meva dzɔ o.” Ƒe 2,000 kple edzivɔe nye esi va yi la, Mawu dɔ Nya la, si nye ame deblibo Yesu Kristo, ɖo ɖe anyigba dzi eye wòwɔ Fofoa ƒe lɔlɔ̃nu nuteƒewɔwɔtɔe.—Yoh. 1:1-3, 14.\n2 Hafi Vi la nava anyigba dzi la, enye Mawu ƒe “dɔnunɔla” bibi aɖe si subɔ nuteƒewɔwɔtɔe. (Lod. 8:30) Yehowa to edzi wɔ mawudɔla akpe teƒe akpe geɖewo le dziƒo. (Kol. 1:16) Biblia gblɔ tso mawudɔlawo ŋu be: “Ame akpe teƒe akpe le [Yehowa subɔm], eye ame akpe ewo teƒe akpe ewo tsi tre ɖe egbɔ.” (Dan. 7:10) Woɖɔ mawudɔla gbogboawo be wonye Yehowa ƒe “aʋakɔwo,” si ɖee fia be woɖo wo ɖe ɖoɖo nyui aɖe nu.—Ps. 103:21.\n3. Ɣletivi kple ɣletinyigba nenie li, eye ɖoɖo ka nue wole?\n3 Esi Yehowa wɔ dziƒo gbahooa la, ewɔ ɣletivi kple ɣletinyigba gbogbo manyaxlẽwo. Ɣletivi nenie li? Nyadzɔdzɔgbalẽ aɖe si wotana le Houston, Texas, (Chronicle) gblɔ be, esi dzɔdzɔmeŋutinunyalawo wɔ numekuku yeye aɖe vɔ la, wogblɔ be ɣletivi kple ɣletinyigba miliɔn akpe teƒe miliɔn akpe teƒe akpe alafa etɔ̃ ye le dziƒo gbahoo la, si nye agbɔsɔsɔ si wosusu tsã la ƒe teƒe etɔ̃. (300,000,000,000,000,000,000,000) Ðe ɣletivi gbogbo mawo le ɖoɖo aɖe nua? Ɛ̃, woɖo ɣletiviwo ɖe ɣletivihatsotsowo me. Eye ɣletinyigba gbogbo aɖewo kple ɣletivi miliɔn akpewo, alo miliɔn teƒe miliɔn geɖewo gɔ̃ hã, ye le ɣletivihatsotso ɖeka me. Azɔ wogaɖo ɣletivihatsotsoawo hã ɖe ɣletivihatsotso ƒokpliwo me, eye esiawo hã gale ɣletivihatsotso ƒe ƒuƒoƒo gã nyadriwo me.\n4. Nu ka tae míate ŋu aka ɖe edzi be Mawu aɖo esubɔla siwo le anyigba dzi ɖe ɖoɖo nu?\n4 Mawudɔlawo kple dziƒoŋunuwo siaa le ɖoɖo nyui wɔnuku aɖe nu. (Yes. 40:26) Eya ta míate ŋu aka ɖe edzi be Yehowa aɖo esubɔla siwo le anyigba dzi hã ɖe ɖoɖo nu. Eye edi be woawɔ nu ɖe ɖoɖo nyui nu elabena dɔ vevi aɖe li wòle be woawɔ. Ale si Yehowa subɔla wɔnuteƒe siwo nɔ anyi le blema kple esiwo li egbea siaa wɔa nu ɖe ɖoɖo nu la ɖo kpe edzi be ele megbe na eƒe amewo, eye be “menye nyamanyamawɔwɔ ƒe Mawu o, ke ŋutifafa ƒe Mawu boŋ.”—Mixlẽ 1 Korintotɔwo 14:33, 40.\nMAWU NA EƑE AMEWO NƆ ÐOÐO NU LE BLEMA\n5. Nu kae na tame si Mawu ɖo ɖe amegbetɔwo ŋu meva eme enumake o?\n5 Esi Yehowa wɔ amegbetɔ gbãtɔwo la, egblɔ na wo be: “Midzi, ne miasɔ gbɔ, eye miayɔ anyigba la dzi, eye mianye agbo ɖe edzi, miaɖu ƒumelãwo kple dziƒoxe dzodzoewo kple lã, siwo katã zɔna le anyigba dzi la dzi!” (1 Mose 1:28) Yehowa di be amegbetɔwo nanɔ dzidzim ɖe edzi ɖe ɖoɖo nu ale be woanɔ Paradisoa kekem ɖe enu vivivi va se ɖe esime wòaxɔ anyigba bliboa dzi. Adam kple Xawa ƒe tomaɖomaɖo na be Mawu ƒe tameɖoɖo sia meva eme enumake o. (1 Mose 3:1-6) Le ɣeyiɣi aɖe megbe la, “Yehowa kpɔ bena, amegbetɔwo ƒe vɔ̃ɖivɔ̃ɖi va sɔ gbɔ le anyigba dzi, eye woƒe tamesusuwo kple dzimedidiwo nye vɔ̃ ko ɖaa.” Esia na “xexea me gblẽ le Mawu ƒe ŋku me, eye nu vlo wɔwɔ xɔ anyigba la dzi.” Eya ta Mawu ɖoe be yeatsɔ tsiɖɔɖɔ atsrɔ̃ ame mavɔ̃mawuwo katã.—1 Mose 6:5, 11-13, 17.\n6, 7. (a) Nu ka tae Yehowa ve Noa nu? (Kpɔ nɔnɔmetata si le nyati sia ƒe gɔmedzedze.) (b) Nu kae dzɔ ɖe Noa ŋɔlimetɔ mawɔnuteƒeawo dzi?\n6 Gake “Yehowa ve Noa nu” elabena “Noa nye ame dzɔdzɔe kple ame maɖifɔ le eŋɔlimetɔwo dome.” Esi “Noa zɔ kple Mawu” ta la, Yehowa gblɔ nɛ be wòakpa aɖakaʋu gã aɖe. (1 Mose 6:8, 9, 14-16) Woakpae be wòate ŋu aho ɖe tsi dzi ale be wòate ŋu akpɔ amegbetɔwo kple lãwo siaa ƒe agbe ta. “Noa wɔe, abe ale si Mawu de se nɛ ene,” eye eƒe ƒomea kpe asi ɖe eŋu ale be wowu dɔa nu ɖe ɖoɖo nu. Esi wokplɔ lãwo yi aɖakaʋua me vɔ la, “Yehowa do ʋɔ” la.—1 Mose 7:5, 16.\n7 Le ƒe 2370 D.M.Ŋ. me la, Yehowa he Tsiɖɔɖɔa vɛ, eye ‘wòtsrɔ̃ nu sia nu si nɔ anyigba dzi,’ gake ekpɔ nuteƒewɔla Noa kple eƒe ƒomea ya ta le aɖakaʋua me. (1 Mose 7:23) Noa kple viaŋutsuwo kpakple wo srɔ̃wo mee ame sia ame si le anyigba dzi egbea dzɔ tso. Gake xɔsemanɔsitɔ siwo meyi ɖe aɖakaʋua me o la katã tsrɔ̃ le esi wogbe toɖoɖo Noa, “dzɔdzɔenyenye ƒe gbeƒãɖela” la ta.—2 Pet. 2:5.\nAme enyi tsi agbe le Tsiɖɔɖɔa me le esi wozɔ ɖe ɖoɖo nyui si wowɔ na wo dzi ta (Kpɔ memama 6, 7)\n8. Esime Mawu gblɔ na blema Israel viwo be woayi Ŋugbedodonyigbaa dzi la, nu kae ɖee fia be ewɔ ɖoɖo nyuiwo na wo?\n8 Ƒe 800 kple edzivɔ le Tsiɖɔɖɔa megbe la, Mawu ɖo Israel-dukɔa anyi. Ena mɔfiamewo wo le woƒe agbenɔnɔ ƒe akpa sia akpa, vevietɔ ku ɖe woƒe tadedeagu, ŋu. Le kpɔɖeŋu me, eɖo nunɔlawo kple Lewi viwo kpakple “nyɔnu, siwo subɔna le Mawu ƒe agbadɔa nu.” (2 Mose 38:8) Gake esime Yehowa Mawu gblɔ na Israel viwo be woayi Kanaan-nyigba dzi la, dzidzime ma mewɔ nuteƒe o, eya ta Mawu gblɔ na wo be, “Miade anyigba, si ŋu meka atam ɖo na mi be, mianɔ edzi la dzi o, negbe Kaleb, Yefune vi, kple Yosua, Nun vi ko,” elabena woawoe he du nyui gbɔe esi woyi ɖatsa ŋku le Ŋugbedodonyigbaa dzi. (4 Mose 14:30, 37, 38) Emegbe Mawu gblɔ na Mose be wòade dɔ asi na Yosua be wòaxɔ ɖe eteƒe. (4 Mose 27:18-23) Hafi Yosua nakplɔ Israel viwo ayi Kanaan-nyigba dzi la, Mawu gblɔ nɛ be: ‘Lé dzi ɖe ƒo, eye nàsẽ ŋu, ŋɔ megadzi wò o, eye dzidzi megaƒo wò o. Elabena Yehowa, wò Mawu la, li kpli wò le afi sia afi, si nàyi ɖo.’—Yos. 1:9.\n9. Aleke Raxab bu Yehowa kple eƒe dukɔ lae?\n9 Yehowa Mawu nɔ kple Yosua le afi sia afi si wòyi vavã. Le kpɔɖeŋu me, bu nu si dzɔ le ƒe 1473 D.M.Ŋ. esime Israel viwo gogo Kanaanitɔwo ƒe du Yerixo ŋu kpɔ. Yosua dɔ ŋkutsala eve ɖo ɖe Yerixo, eye ŋutsuawo yi ɖadze Raxab gbolo la gbɔ. Esi Yerixo-fia la dɔ amewo be woayi aɖalé ŋkutsalaawo vɛ la, Raxab tsɔ wo ɣla ɖe eƒe xɔta. Eyome Raxab gblɔ na Israel ŋkutsalaawo be: “Menyae bena, Yehowa le anyigba la tsɔ ge na mi . . . Elabena míese ale si Yehowa na Avaƒu la mie le mia ŋgɔ, . . . kpakple nu si miewɔ Amoritɔwo ƒe fia eveawo.” Egblɔ kpee be: “Yehowa, mia Mawu, enye Mawu le dziƒo afi mɛ kple anyigba dzi afii.” (Yos. 2:9-11) Esi Raxab kpe asi ɖe Yehowa ƒe dukɔ tiatiaa ŋu ta la, Yehowa kpɔ eya kple eƒe ƒomea ta esime Israel viwo tsrɔ̃ Yerixo-dua. (Yos. 6:25) Raxab xɔ Yehowa dzi se, evɔ̃ Yehowa, eye wòde bubu eƒe dukɔ la ŋu.\nƑE ALAFA GBÃTƆ ME KRISTOTƆWO NƆ ÐOÐO NU\n10. Nya kae Yesu gblɔ na Yuda-subɔsubɔhakplɔla siwo nɔ anyi le eŋɔli, eye nu ka tae?\n10 Yosua nɔ ŋgɔ na Israel viwo woɖu du vovovowo dzi eye woxɔ Kanaan-nyigba la. Gake nu kae va dzɔ emegbe? Le ƒe 1,500 siwo kplɔe ɖo me la, Israel viwo gbe toɖoɖo Mawu enuenu. Kaka Yehowa nadɔ Via ɖe anyigba dzi la, woƒe tomaɖomaɖo Mawu kple eƒe nyagblɔɖilawo do fievo ale gbegbe be Yesu yɔ Yerusalemtɔwo be ame siwo “wu nyagblɔɖilawo.” (Mixlẽ Mateo 23:37, 38.) Mawu gbe Yuda-subɔsubɔhakplɔlawo le esi womewɔ nuteƒe nɛ o ta. Eya ta Yesu gblɔ na wo be: “Woaxɔ Mawu fiaɖuƒe la le mia si, eye woatsɔe ana dukɔ si tsea eƒe ku la.”—Mat. 21:43.\n11, 12. (a) Nu kae ɖo kpe edzi be Yehowa gbe Israel-dukɔa heɖo habɔbɔ yeye aɖe? (b) Ame kawoe nye habɔbɔ yeye si ŋu Mawu kpɔ ŋudzedze ɖo la me tɔwo?\n11 Le ƒe alafa gbãtɔ M.Ŋ. me la, Yehowa gbe Israel-dukɔ mawɔnuteƒe la. Gake ema mefia be habɔbɔ si me esubɔla wɔnuteƒewo le maganɔ esi le anyigba dzi o. Tso ƒe 33 M.Ŋ. ƒe Pentekoste ŋkekea dzi la, Yehowa ɖo habɔbɔ yeye aɖe si me tɔwo ɖoa to Yesu Kristo ƒe nufiafiawo. Le ŋkeke ma dzi la, Yesu ƒe nusrɔ̃la siwo anɔ 120 ƒo ƒu ɖe dziƒoxɔ aɖe dzi le Yerusalem, ‘kasia wose nane ƒe ɖiɖi tso dziƒo abe yaƒoƒo sesẽ aɖe ene, eye wòxɔ aƒe si me wole la katã. Eye wokpɔ nane si le abe dzoƒaɖewo ene la va dze ɖe wo dometɔ ɖe sia ɖe dzi ɖekaɖeka, eye gbɔgbɔ kɔkɔe yɔ wo katã taŋ, eye wode asi gbe vovovowo dodo me, abe ale si gbɔgbɔ la dee nu na wo ene.’ (Dɔw. 2:1-4) Nu wɔnuku sia ɖo kpe edzi kɔtɛ be Yehowa le megbe na habɔbɔ yeye, si me tɔwo nye Kristo ƒe nusrɔ̃lawo.\n12 Gbe ma gbe la, ‘wotsɔ ame abe akpe etɔ̃ ene kpe’ ɖe Yesu yomedzelawo ŋu. Azɔ hã, “Yehowa yi edzi tsɔ ame siwo ɖem wonɔ la nɔ kpekpem ɖe wo ŋu tso ŋkeke yi ŋkeke.” (Dɔw. 2:41, 47) Yesu ƒe nusrɔ̃la gbãtɔ mawo ƒe gbeƒãɖeɖedɔa kpɔ dzidzedze ale gbegbe be “Mawu ƒe nya la yi edzi nɔ ta kekem, eye nusrɔ̃lawo ƒe xexlẽme yi edzi nɔ dzidzim ɖe edzi ŋutɔ le Yerusalem.” ‘Nunɔlawo ƒe ha gã aɖe gɔ̃ hã va zu xɔsetɔwo.’ (Dɔw. 6:7) Eya ta dzianukwaretɔ geɖewo va xɔ nyateƒe si ƒe gbeƒã ɖem habɔbɔ yeye sia me tɔwo le. Emegbe Yehowa gaɖo kpe edzi be yele megbe na wo esime wòte “dukɔwo me tɔwo” kpɔkplɔ va Kristo hamea me.—Mixlẽ Dɔwɔwɔwo 10:44, 45.\n13. Dɔ kae Mawu de asi na eƒe amewo?\n13 Dɔ si Mawu de asi na Kristo yomedzelawo la dze ƒãa. Yesu ŋutɔ ɖo kpɔɖeŋu ɖi na wo, elabena tso esime wonyrɔe ɖe tsi me teti koe wòdze gbeƒãɖeɖe tso “dziƒofiaɖuƒe” la ŋu gɔme. (Mat. 4:17) Efia eyomedzelawo be woawɔ dɔ ma ke. Egblɔ na wo be: “Mianye nye ɖasefowo le Yerusalem kple Yudea blibo la katã kple Samaria, eye va se ɖe anyigba ƒe seƒe ke.” (Dɔw. 1:8) Kristo yomedzela gbãtɔ mawo se nu si tututu wòle be woawɔ gɔme. Le kpɔɖeŋu me, le Antioxia si le Pisidia la, Paulo kple Barnaba gblɔ na Yudatɔ siwo tsi tre ɖe wo ŋu la vɔvɔ̃manɔmee be: “Ehiã be woagblɔ Mawu ƒe nya la na mi gbã. Gake esi miele asi tumee ɖa tso mia gbɔ, eye miebu mia ɖokui be yewodze na agbe mavɔ o ta la, kpɔ ɖa! Míele tɔtrɔm ɖe dukɔwo ŋu. Le nyateƒe me la, Yehowa de se na mí gblɔ be: ‘Meɖo wò abe dukɔwo ƒe kekeli ene, be nànye xɔxɔ na amewo va se ɖe anyigba ƒe seƒe ke.’” (Dɔw. 13:14, 45-47) Tso ƒe alafa gbãtɔ me ke la, Mawu ƒe habɔbɔa ƒe akpa si le anyigba dzi la yi edzi le nu si Mawu wɔ hena amegbetɔƒomea ƒe ɖeɖekpɔkpɔ la ŋu nya gblɔm na amewo.\nMAWU SUBƆLAWO TSI AGBE\n14. Nu kae dzɔ ɖe Yerusalem dzi le ƒe alafa gbãtɔ me, gake ame kawoe tsi agbe?\n14 Yudatɔ akpa gãtɔ mexɔ nya nyuia o, eya ta afɔku gã aɖe nɔ ŋgɔ na wo, elabena Yesu xlɔ̃ nu eƒe nusrɔ̃lawo be: “Ne miekpɔ aʋakɔwo ƒu asaɖa anyi heɖe to ɖe Yerusalem ŋu la, ekema minyae be eƒe aƒedozuɣi gogo. Ekema ame siwo le Yudea nate sisi ayi towo dzi, eye ame siwo le dua me la nadzo, eye ame siwo le agbletawo la nagatrɔ ayi eme o.” (Luka 21:20, 21) Nya si Yesu gblɔ ɖi la va eme. Esi Yudatɔwo dze aglã ta la, Cestius Gallus nɔ ŋgɔ na Roma-srafowo woho va ɖe to ɖe Yerusalem le ƒe 66 M.Ŋ. me. Gake Roma-srafoawo trɔ dzo kpata, eye ema ʋu mɔ na Yesu yomedzelawo wosi dzo le Yerusalem kple Yudea. Ŋutinyaŋlɔla Eusebius gblɔ be, wo dometɔ geɖe tsò Yordan Tɔsisia hesi yi Pella, le Perea. Le ƒe 70 M.Ŋ. me la, Aʋafia Tito nɔ ŋgɔ na Roma-srafowo wotrɔ gbɔ va tsrɔ̃ Yerusalem. Gake Kristotɔ wɔnuteƒewo tsi agbe le esi wowɔ ɖe Yesu ƒe nuxlɔ̃amea dzi ta.\n15. Esi nuwo nɔ bɔbɔe na Kristotɔwo tae woƒe dɔa kpɔ dzidzedze ɖoa? Ðe eme.\n15 Togbɔ be woti Kristotɔwo yome eye woto xɔse ƒe dodokpɔ geɖewo me le ƒe alafa gbãtɔ me hã la, woƒe dɔa kpɔ dzidzedze eye ame geɖe va zu Kristotɔwo. (Dɔw. 11:19-21; 19:1, 19, 20) Nu ka tae? Elabena Mawu kpɔ ŋudzedze ɖe Kristo hamea ŋu henɔ eyram.—Lod. 10:22.\n16. Nu kae wòhiã be Kristotɔawo nawɔ be nuwo nadze edzi na wo?\n16 Be nuwo nadze edzi na Kristotɔawo le mawusubɔsubɔ me la, ele be woado vevie nu. Ehiã vevie be woasrɔ̃ Ŋɔŋlɔawo moveviɖoɖotɔe, woade hame ƒe kpekpewo edziedzi ahatsɔ dzo ɖe Fiaɖuƒegbeƒãɖeɖedɔa ŋu. Nu siawo wɔwɔ na be Yehowa ƒe amewo sẽ ŋu le xɔse me eye wowɔ ɖeka ɣemaɣi, abe ale si wògale egbea hã ene. Ðoɖo nyui nɔ hame gbãtɔ mawo me. Eye dɔ sesẽ siwo dzikpɔlawo kple subɔsubɔdɔwɔlawo wɔ kple dzi faa la ɖe vi na hamea me tɔwo katã. (Flp. 1:1; 1 Pet. 5:1-4) Dzidzɔ ka gbegbee nye esi wònyena na wo ne dzikpɔla mɔzɔlawo, abe Paulo ene, va kpɔ hameawo ɖa! (Dɔw. 15:36, 40, 41) Ale si gbegbe nu siwo míewɔna egbea le hameawo me la sɔ kple ƒe alafa gbãtɔ me Kristotɔwo tɔ la ɖe dzesi ŋutɔ. Dzi dzɔa mí ŋutɔ be Yehowa na esubɔlawo wɔ nu le ɖoɖo nu ɣemaɣi, eye wògale nenema egbea hã! *\n17 Le ŋkeke mamlɛ siawo me esi Satana ƒe xexea ƒe nuwuwu le aƒe tum la, Yehowa ƒe habɔbɔ gã la ƒe akpa si le anyigba dzi le ŋgɔ yim kabakaba wu tsã. Ðe nèle zɔzɔm aduadu kpliia? Wò hã èle ŋgɔyiyi wɔm le wò subɔsubɔ mea? Nyati si kplɔ esia ɖo afia ale si nàte ŋu awɔ esiae la wò.\n^ mm. 16 Kpɔ nyati siwo nye “Kristotɔwo Dea Ta Agu Le Gbɔgbɔ Kple Nyateƒe Me” kple “Woyia Edzi Zɔna Le Nyateƒea Me” le July 15, 2002 ƒe Gbetakpɔxɔ me. Wodzro ɖoɖo si nu Mawu ƒe habɔbɔa ƒe akpa si le anyigba dzi le egbea me tsitotsito le Jehovah’s Witnesses—Proclaimers of God’s Kingdom (Les Témoins de Jéhovah: Prédicateurs du Royaume de Dieu). Kpɔ Alesi Ameƒomea Le Mawu Dimee, ta 15, kple Gbetakpɔxɔ, March 15, 2011, axa 17-20 hã.


Psalmowo 132 | Biblia Le Internet Dzi | Xexe Yeye Gɔmeɖeɖe\nTodzimɔ dzi Hadzidzi. 132 Oo Yehowa, ɖo ŋku David,Kple eƒe fukpekpewo katã dzi;+ 2 Ale si wòka atam na Yehowa,Ale si wòɖe adzɔgbe na Yakob ƒe Ŋusẽtɔ la be:+ 3 “Nyemage ɖe nye agbadɔ, si nye nye aƒe me o.+ Eye nyemamlɔ nye dɔƒe, si nye nye aba dzi o; 4 Nyemana nye ŋku nadɔ alɔ̃,Alo aɖo aɖaba aɖaba dzi adɔ akɔlɔ̃e o, 5 Va se ɖe esime makpɔ teƒe na Yehowa,Makpɔ nɔƒe nyui* aɖe na Yakob ƒe Ŋusẽtɔ la.”+ 6 Kpɔ ɖa! Míese eŋkɔ le Efrata;+Míekpɔe le avenyigbawo dzi.+ 7 Mina míage ɖe enɔƒe;*+Mina míade ta agu ɖe eƒe afɔɖodzinu ŋgɔ.+ 8 Oo Yehowa, tso nàyi wò gbɔɖemeƒe la,+Wò ŋutɔ kple wò Aɖaka si le tsitre ɖi na wò ŋusẽ.+ 9 Wò nunɔlawo neta dzɔdzɔenyenye,Eye wò nuteƒewɔlawo netso aseye. 10 Le wò subɔla David taMègagbe wò amesiamina la o.*+ 11 Yehowa ka atam na David;Nyateƒee, mada le edzi o, be: “Wò dzidzimevi* aɖeeMatsɔ aɖo wò fiazikpui dzi.+ 12 Ne viwòwo awɔ nye nubabla la dzi,Eye woalé nye ŋkuɖodzinya siwo mafia wo la me ɖe asi la,+Ekema wo viwo hãAbɔbɔ nɔ wò fiazikpui dzi tegbee.”+ 13 Elabena Yehowa tia Zion;+Edi vevie be wòanye nɔƒe na ye:+ 14 “Afi siae nye nye gbɔɖemeƒe tegbee;Afi siae manɔ,+ elabena esia dim mele vevie. 15 Matsɔ nu nyui geɖewo ayrae;Matsɔ abolo aɖi ƒoe na eƒe ame dahewo.+ 16 Mata xɔname na eƒe nunɔlawo,+Eye eƒe nuteƒewɔlawo atso aseye.+ 17 Afi ma mana David ƒe ŋusẽ nadzi ɖe edzi* le. Medzra akaɖi ɖo ɖi na nye amesiamina la.+ 18 Mado ŋukpe eƒe futɔwo,Ke eya ƒe fiakuku anɔ keklẽm le ta nɛ.”+\n^ Alo, “avɔgbadɔ gã.”\n^ Alo, “eƒe avɔgbadɔ gã la me.”\n^ Egɔmeɖeɖe tẽe, “Mègatrɔ wò amesiamina la ƒe mo ɖa o.”\n^ Egɔmeɖeɖe tẽe, “alimevi.”\n^ Egɔmeɖeɖe tẽe, “David ƒe dzo nado.”


Hebritɔwo 4 - Holy Bible [Ewe Bible 1913] - (Heb 4)\nEyata esi eƒe dzudzɔ me yiyi ŋugbedodo gali na mi ŋutilã, minɛ miavɔ̃, bene woagakpɔ mía dome amea ɖeke be, etsi eŋuti o\nElabena wogblɔ nyanyuie la fia míawo hã, abe woamawo ke hã ene; gake nya, si wose la, meɖe via ɖeke na woamawo o; elabena amesiwo see la ƒe xɔse mewɔ ɖeka kple nya la o.\nEyata mí amesiwo xɔe se la, míayi ɖe dzudzɔ ma me, abe alesi wògblɔ ene bena: „Abe alesi meka atam le nye dziku me ene bena: Ne woahade nye dzudzɔ la me fĩ;“ wònye wowu dɔwɔwɔwo nu tso xexeme ƒe gɔmeɖoɖoanyi me hafi.\nElabena egblɔ le afia ɖe le ŋkeke adrelia ŋuti bena: „Eye Mawu dzudzɔ le ŋkeke adrelia dzi tso eƒe dɔwɔwɔwo katã me.“\nEye wògagblɔ le afisia bena: „Ne woahade nye dzudzɔ la me fi!“\nEyata esi wòsusɔ bena, amea ɖewo nayi ɖe eme, eye amesiwo wogblɔ nyanyuie la fia gbã la, meyi ɖe eme o le dzimaxɔse ŋuti la,\negaɖo ŋkekea ɖe le Dawid nu le ɣeyiɣi sia megbe bena: „Egbegbe,“ abe alesi wogblɔ ɖi ene bena: „Egbegbe, ne miese eƒe gbe la, migasẽ miaƒe dzime o.“\nElabena ɖe Yosua kplɔ wo yi ɖe dzudzɔ me la, anye ne megaƒo nu emegbe la le ŋkeke bubua ɖe ŋuti o.\nEyaŋuti Sabat ƒe dzudzɔ gasusɔ na Mawu ƒe dukɔ la.\nElabena amesi yi ɖe eƒe dzudzu me la, eya hã dzudzɔ tso eƒe dɔwɔwɔwo me, abe alesi Mawu dzudzɔ tso etowo me la ene.\nAzɔ minɛ miado vevie, bene míayi ɖe dzudzɔ ma me, bene amea ɖeke nagadze tosesẽ ma ke tɔgbea ɖeke me o.\neye nuwɔwɔa ɖeke mele ɣaɣla le eƒe ŋku me o; ke boŋ woklo nu le nuwo katã dzi, eye wotsi ƒeƒle le amesi gbɔ miaƒe nya le la ŋku me!\nAzɔ esi nunɔlagã, si to dziƒowo me yi la, le mía si, si nye Yesu, Mawu Vi la, minɛ mialé miaƒe xɔsemeʋuʋu ɖe asi sesĩe.\nElabena menye nunɔlagã, si mate ŋu anya míaƒe gbɔdzɔgbɔdzɔwo na mi o lae le mía si o, ke boŋ enye amesi wote kpɔ le nuwo katã me, abe míawo ke ene, negbe nuvɔ̃ koe mele eŋu o.\nEyata minɛ miatsɔ dzideƒo ate va eƒe amenuvevezikpui la gbɔ, bene míaƒe asi nasu nublanuikpɔkpɔ dzi, eye míakpɔ amenuveve hena mía xɔxɔ le hiahiãgbe.


Kyrgyzstan Ʋɔnudrɔ̃ƒewo Do Mawusubɔsubɔ Ƒe Ablɔɖe Ðe Ŋgɔ, Gake Dziɖuɖumegãwo Be Yewomalɔ̃ O\nGBE BUBU Afrikaans Albanian Armenian Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hausa Hungarian Indonesian Italian Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Vietnamese Xhosa Zulu\nMawusubɔsubɔ Ƒe Ablɔɖe Dze Ðe Eve Le Kyrgyzstan\nMawusubɔsubɔ ƒe ablɔɖe ƒe nyawo nyo ɖe edzi le Kyrgyzstan esime Ʋɔnudrɔ̃ƒe Kɔkɔtɔ ƒe Dukplɔseŋubuha gblɔ le September 4, 2014 dzi be Ƒe 2008 Mawusubɔsubɔŋutise ƒe akpa aɖewo mewɔ ɖeka kple dukplɔsea o. Esia ʋu mɔ na Yehowa Ðasefowo be woade woƒe subɔsubɔdɔa agbalẽ me le se nu le Kyrgyzstan ƒe anyiehenutowo me. *\nTogbɔ be Ʋɔnudrɔ̃ƒea tso nya me alea hã la, Dukɔa Ƒe Kɔmiti Si Kpɔa Mawusubɔsubɔnyawo Gbɔ gbe be yemaɖe mɔ Yehowa Ðasefowo nade woƒe subɔsubɔdɔa agbalẽ me le se nu le Kyrgyzstan ƒe anyiehenutowo me o. Kɔmiti sia te tɔ ɖe edzi be zi ale si wometrɔ asi le Ƒe 2008 Mawusubɔsubɔŋutisea ŋu heŋlɔe ɖi o la, se ma gakpɔtɔ le dɔ wɔm eye mɔɖeɖe meli na Yehowa Ðasefowo be woade woƒe dɔwɔnawo agbalẽ me le se nu o. Esia wɔe be woxe mɔ ɖe Ðasefowo ƒe dɔa nu le dukɔa ƒe anyiehenutowo me evɔ dɔ sia ke ko ŋue woɖe mɔ ɖo le dukɔa ƒe dziehenutowo ya me eye Ðasefoawo le dɔ sia wɔm le ŋutifafa me le afi mawo. *\nWolée Be Ele Dɔ Si Womede Agbalẽ Me Le Se Nu O Wɔm\nLe June 30, 2014 dzi la, wolé Zhyldyz Zhumalieva, si nye nyɔnu aɖe si xɔ ƒe 46 la le Naryn, si nye du aɖe le Kyrgyzstan ƒe anyieheɣedzeƒe. Wolé nyɔnu sia si zã eya ŋutɔ ƒe ɣeyiɣi tsɔ le nu ƒom tso eƒe dzixɔsewo ŋu na eƒe aƒelikawo la ɖe dɔ sia wɔwɔ ta. Dziɖuɖumegã siwo le Naryn lée hetsɔ nya ɖe eŋu be ele nu ƒom tso eƒe dzixɔsewo ŋu na eƒe aƒelikawo evɔ womede woƒe subɔsubɔha agbalẽ me le se nu le nutoa me o. * Tso esime Kyrgyzstan xɔ ɖokuisinɔnɔ la, esiae nye zi gbãtɔ wolé Ðasefo aɖe hetsɔ nya ɖe eŋu le eƒe mawusubɔsubɔdɔwo wɔwɔ ta.\nAƒenɔ Zhumalieva tsɔ nyaa yi Naryn Nutome Ʋɔnudrɔ̃ƒe be woagbugbɔ nyaa adrɔ̃ na ye, eye ʋɔnudrɔ̃ƒea nɔ anyi ɖe nyaa ŋu le August 5, 2014 dzi. Ʋɔnudrɔ̃lawo bia nya geɖewo ale be woase Yehowa Ðasefowo kple woƒe gbedeasi siwo wogblɔna na amewo la gɔme nyuie. Esi ʋɔnudrɔ̃lawo bu kpeɖodziawo ŋu nyuie vɔ la, woɖo asi nyadɔdrɔ̃a dzi gbɔ hele Dukplɔseŋubuhaa ƒe nyametsotsoa lalam.\nLe esia megbe la, Naryn Nutome Ʋɔnudrɔ̃ƒea gayɔ aƒenɔ Zhumalieva ƒe nyaa ake. Ʋɔnudrɔ̃ƒea gblɔ be aƒenɔ sia meda nutoa me se aɖeke dzi o, eye wògblɔ ƒu edzi be dukɔmevi ɖe sia ɖe kpɔ mɔ aƒo nu tso eƒe mawudzixɔse ŋu na ame bubuwo. Ʋɔnudrɔ̃ƒea nɔ te ɖe Dukplɔseŋubuhaa ƒe nyametsotsoa dzi gblɔ be woɖe mɔ Yehowa Ðasefowo de woƒe dɔwɔnawo agbalẽ me le se nu le Kyrgyzstan dukɔa me. Ete fli ɖe ʋɔnudrɔ̃ƒea ƒe nyametsotsoa me, gake ʋɔnudrɔ̃la amesamalaa gabia ake be woagbugbɔ nyaa adrɔ̃ hete tɔ ɖe edzi be Dukplɔseŋubuhaa ƒe nyametsotsoa medo ƒome kple nu vlo wɔwɔ ƒe nya si wotsɔ ɖe aƒenɔa ŋu o. Le December 24, 2014 dzi la, Ʋɔnudrɔ̃ƒe Kɔkɔtɔ gbe be yemagbugbɔ nyaa adrɔ̃ o. Esia na wòva hiã be woawɔ ɖe Naryn Nutome Ʋɔnudrɔ̃ƒe ƒe nyametsotso si nye be woaɖe asi le aƒenɔ Zhumalieva ŋu eye womabu ale si wòƒoa nu tso eƒe dzixɔsewo ŋu na eƒe aƒelikawo be enye nu vlo wɔwɔ o la dzi.\nWodrɔ̃ Nya Dzɔdzɔe Na Wo Le Osh Togbɔ Be Wokpa Nyawo Ðe Wo Ŋu Gɔ̃ Hã\nLe ƒe 2013 me la, kpovitɔwo sika Oksana Koriakina kple nɔa Nadezhda Sergienko ɖe aƒe me ɖe nu gbegblẽ aɖewo siwo wobe wowɔ esi wole nu ƒom tso woƒe dzixɔsewo ŋu na amewo ta. Osh ƒe dziɖuɖumegãwo nɔ te ɖe alakpanya siwo wotsɔ ɖe Yehowa Ðasefowo ŋu dzi gblɔ be “wole mawusubɔsubɔdɔ manɔsenu wɔm.” Dziɖuɖumegãwo te tɔ ɖe edzi be esi womede Yehowa Ðasefowo ƒe subɔsubɔdɔwo agbalẽ me le se nu o ta la, womekpɔ mɔ kura aƒo nu tso woƒe dzixɔsewo ŋu na amewo o.\nOsh Ʋɔnudrɔ̃ƒea tso nya me be nyɔnu eve siawo mewɔ nu vlo aɖeke o. Ʋɔnudrɔ̃laa gblɔ le eƒe nyametsotsoa me le October 7, 2014 dzi be nyagɔmekulawo wɔ vodada gã aɖewo le woƒe nyagɔmekukua me, eye wògblɔ kpee be esi aƒenɔ Koriakina kple aƒenɔ Sergienko nye Yehowa Ðasefowo ta koe wotso wo nu ɖo.\nOsh-nutoa ƒe ʋɔnudrɔ̃la amesamalaa bia be woate fli ɖe ʋɔnudrɔ̃ƒea ƒe nyametsotsoa me. Ebia be woagbugbɔ nyaa aɖo ɖe nyagɔmekulawo ne “woaɖɔ” vodada siwo dze le nyagɔmekukua me la ɖo ale be woagadrɔ̃ aƒenɔ Koriakina kple aƒenɔ Sergienko ƒe nyaa zi evelia. Esi nyagbugbɔdrɔ̃ƒea gbe be yemadrɔ̃ nya la o la, amesamalaa tsɔ nya la yi Kyrgyzstan ƒe Ʋɔnudrɔ̃ƒe Kɔkɔtɔ. Ʋɔnudrɔ̃ƒe Kɔkɔtɔa ɖo March 3, 2015 be yewoadrɔ̃ nya la, eye Ðasefowo le mɔ kpɔm be Ʋɔnudrɔ̃ƒe Kɔkɔtɔa ƒe nyametsotsoa agade nya dzɔdzɔe dɔdrɔ̃ dzi ake.\nÐe Mawusubɔsubɔ Ƒe Ablɔɖe Ayi Ŋgɔ Le Kyrgyzstan Loo Alo Ayi Megbea?\nYehowa Ðasefo aɖe si kpɔ aƒenɔ Zhumalieva ƒe nyadɔdrɔ̃ teƒe la gblɔ be: “Tso ƒe 1998 me la, dziɖuɖumegãwo ɖea fu na mí, elabe womeɖe mɔ na mí míede míaƒe subɔsubɔdɔa agbalẽ me le se nu le Naryn-nutoa me o. Míele mɔ kpɔm be Ʋɔnudrɔ̃ƒe Kɔkɔtɔ ƒe nyametsotso sia awɔe be woaɖe mɔ na mí míade míaƒe subɔsubɔdɔa agbalẽ me le se nu le nutoa me.”\nYehowa Ðasefowo le mɔ kpɔm be Naryn, Osh kple Kyrgyzstan ƒe anyiehenuto bubuwo aɖe mɔ na yewo yewoade yewoƒe subɔsubɔdɔa agbalẽ me le se nu ale be yewoate ŋu awɔ yewoƒe subɔsubɔdɔwo le ŋutifafa me fuɖename aɖeke manɔmee. Ne Kyrgyzstan ƒe dumegãwo wɔ ɖe woƒe Ʋɔnudrɔ̃ƒe Kɔkɔtɔ ƒe nyametsotsoa dzi la, ana mawusubɔsubɔ ƒe ablɔɖe geɖe nasu woƒe dukɔmeviwo si.\n^ mm. 2 Kpɔ nyati si nye “Kyrgyzstan Ƒe Ʋɔnudrɔ̃ƒe Kɔkɔtɔ De Yehowa Ðasefowo Ƒe Mawusubɔsubɔ Ƒe Ablɔɖe Dzi” ne nàkpɔ Ʋɔnudrɔ̃ƒe Kɔkɔtɔ ƒe Dukplɔseŋubuhaa ƒe nya me si wòtso le September 4, 2014 dzi.\n^ mm. 3 Ðasefoawo de woƒe subɔsubɔdɔwo agbalẽ me le se nu le dziɖuɖua gbɔ kple dukɔa ƒe dziehenutowo hã me. Gake dukɔa ƒe anyiehenutowo ƒe amegãwo ya gbe enuenu be yewomaɖe mɔ na Ðasefo siwo le yewoƒe nutoawo me woade woƒe subɔsubɔdɔwo agbalẽ me le se nu o.\n^ mm. 5 Kyrgyzstan-dukɔa ƒe Dukplɔɖoɖoa ƒe ɖoɖo 395(2) gblɔ be ame aɖeke mekpɔ mɔ ada “se siwo ku ɖe subɔsubɔkpekpewo, subɔsubɔgbɔlɔlɔwo kple subɔsubɔwɔna bubuwo wɔwɔ ŋu la dzi o.”\nKyrgyzstan Ʋɔnudrɔ̃ƒe Gãtɔ De Yehowa Ðasefowo Ƒe Mawusubɔsubɔ Ƒe Ablɔɖe Dzi


Nukae Nye Mawu ƒe Tameɖoɖo na Anyigba La? | Biblia ƒe Nufiafia\nNukae nye Mawu ƒe tameɖoɖo na ameƒomea?\nAleke futɔ aɖe tsi tre ɖe Mawu ŋui?\nAleke agbenɔnɔ anɔ le anyigba dzi le etsɔme?\n1. Nukae nye Mawu ƒe tameɖoɖo na anyigba?\nTAMEÐOÐO nyui ŋutɔ aɖee le Mawu si na anyigba la. Yehowa di be amewo nayɔ anyigba dzi anɔ dzidzɔ kpɔm ahanɔ lãmesẽ me. Biblia gblɔ be “Mawu tso abɔ ɖe Eden” eye wòna “ati vovovo, siwo nya kpɔna, siwo ƒe tsetse nyo na ɖuɖu la, mie.” Esi Mawu wɔ ŋutsu kple nyɔnu gbãtɔ, Adam kple Xawa vɔ la, eda wo ɖe abɔ dzeani si nye woƒe aƒe me eye wògblɔ na wo be: “Midzi, ne miasɔ gbɔ, eye miayɔ anyigba la dzi, eye mianye agbo ɖe edzi.” (Mose I, 1:28; 2:8, 9, 15) Eyata Mawu ƒe tameɖoɖoe nye be amegbetɔwo nadzi vi, woakeke woƒe paradisoƒea ɖe enu wòaxɔ anyigba bliboa dzi, eye woakpɔ lãwo dzi.\n2. (a) Aleke míewɔ nya be Mawu ƒe tameɖoɖo na anyigba ava eme? (b) Nukae Biblia gblɔ tso agbe tegbee nɔnɔ ŋu?\n2 Èbu be Yehowa Mawu ƒe tameɖoɖo be amewo nanɔ paradiso me le anyigba dzi la ava eme gbaɖegbea? Mawu gblɔ be: “Megblɔ nya . . . eye mawɔe hã.” (Yesaya 46:9-11; 55:11) Vavãe, Mawu awɔ nusi ƒe tame wòɖo la godoo! Egblɔ hã be ‘menye ɖe yewɔ anyigba la be wòatsi ƒuƒlu o, ke boŋ ɖe yewɔe be woanɔ edzi.’ (Yesaya 45:18) Amekawo ƒomevie Mawu di be woanɔ anyigba la dzi? Eye ɣeyiɣi didi kae wòdi be woanɔ afisia ase ɖo? Biblia ɖo eŋu be: ‘Ame dzɔdzɔewo anyi anyigba la dome, eye woanɔ edzi tegbee.’—Psalmo 37:29; Nyaɖeɖefia 21:3, 4.\n3. Nɔnɔme wɔnublanui kawoe le anyigba dzi egbea, eye biabia kawoe esia fɔ ɖe te?\n3 Edze ƒã be tameɖoɖo sia meva eme haɖe o. Egbea amewo dzea dɔ eye wokuna; amewo wɔa aʋa gɔ̃ hã hewua wo nɔewo. Nane meva yi edzi nyuie o. Gake menye nusiwo kpɔm míele egbeae nye alesi Mawu ɖoe be anyigba la nanɔ kura o! Ke nukae dzɔ? Nukata Mawu ƒe tameɖoɖo meva eme o? Amegbetɔwo ƒe ŋutinyagbalẽ aɖeke mate ŋu agblɔe na mí o elabena dziƒoe kuxia dze egɔme tso.\nALESI AME AÐE WƆ VA ZU FUTƆ\n4, 5. (a) Amekae to da dzi ƒo nu na Xawa? (b) Aleke wòate ŋu adzɔe be ame nyui aɖe si nye anukwareɖila tsã nava zu fiafitɔ?\n4 Biblia ƒe agbalẽ gbãtɔ gblɔ na mí be ame aɖe si tsi tre ɖe Mawu ŋu la va do ɖe Eden-bɔ me. Woyɔe be “da,” gake menye lã aɖe koe tsitretsiɖeŋula sia nye o. Biblia ƒe agbalẽ mamlɛtɔ ɖee fia be eyae nye amesi “woyɔna be: Abosam kple Satana, amesi nye xexeame katã blela.” Wogayɔe hã be ‘da xoxo la.’ (Mose I, 3:1; Nyaɖeɖefia 12:9) Mawudɔla alo gbɔgbɔmenuwɔwɔ sẽŋu sia si míate ŋu akpɔ kple ŋku o la to da aɖe dzi ƒo nu na Xawa, abe alesi ko aɖaŋuwɔla aɖe ate ŋu atrɔ eƒe gbe anɔ nu ƒom wòadze abe fefenu alo nu maƒonu aɖee le nua ƒom ene. Ðikeke mele eme o be gbɔgbɔmenuwɔwɔ ma kpɔ eteƒe esime Mawu dzra anyigba la dzi ɖo be amegbetɔwo nanɔ edzi.—Hiob 38:4, 7.\n5 Gake esi Yehowa ƒe nuwɔwɔwo katã de blibo ɖe, ke amekae wɔ “Abosam,” si nye “Satana” sia? Kpuie ko la, Mawu ƒe gbɔgbɔmevi sẽŋuawo dometɔ ɖekae trɔ eɖokui zu Abosam. Aleke wòwɔ esiae? Míenya be egbea ame aɖe si nye ame nyui kple anukwareɖila ate ŋu atrɔ azu fiafitɔ. Aleke wòdzɔnae? Amea ate ŋu ana dzodzro vɔ̃wo nava ɖo eƒe dzi me. Ne eyi edzi le eŋu bum la, dzodzro vɔ̃a nu ate ŋu ava sẽ ɖe eme. Ekema ne mɔnukpɔkpɔa ʋu ɖi nɛ la, awɔ ɖe dzodzro vɔ̃ si ŋu bum wònɔ la dzi.—Yakobo 1:13-15.\n6. Aleke wòdzɔe be Mawu ƒe gbɔgbɔmevi sẽŋuawo dometɔ ɖeka va zu Satana Abosam?\n6 Esiae nye nusi dzɔ le Satana Abosam gome. Anya see esi Mawu gblɔ na Adam kple Xawa be woadzi vi eye woƒe dzidzimeviwo nayɔ anyigba la dzi. (Mose I, 1:27, 28) Edze ƒã be Satana bu eŋu be: ‘Anyo be amegbetɔwo katã natsɔ subɔsubɔ si wòle be woatsɔ ana Mawu la anam!’ Eyata dzodzro vɔ̃ ɖo eƒe dzi me. Mlɔeba eyi va ble Xawa to alakpanyawo gbɔgblɔ nɛ tso Mawu ŋu me. (Mose I, 3:1-5) Esia na wòva zu “Abosam,” si gɔmee nye “Amegɔmezɔla.” Egava zu “Satana” hã, si gɔmee nye “Tsitretsiɖeŋula.”\n7. (a) Nukae na Adam kple Xawa ku? (b) Nukatae Adam ƒe dzidzimeviwo katã tsina kua amegã hekuna?\n7 Satana Abosam gblɔ alakpanyawo tsɔ ble Adam kple Xawa heflu wo wogbe toɖoɖo Mawu. (Mose I, 2:17; 3:6) Nusi do tso emee nye be wova ku mlɔeba, abe alesi tututu Mawu gblɔ do ŋgɔ be adzɔ ne wogbe toɖoɖo ene. (Mose I, 3:17-19) Esi Adam va zu ame madeblibo le esi wòwɔ nuvɔ̃ ta la, vi siwo katã wòdzi la hã nyi nuvɔ̃ dome tso egbɔ. (Romatɔwo 5:12) Míate ŋu azã abolomegba atsɔ awɔ alesi nɔnɔmea le la ƒe kpɔɖeŋui. Ne abolomegba ƒe akpa aɖe nyè ɖe eme la, nukae adzɔ ɖe abolo siwo katã woame le agba ma me dzi? Aboloawo dometɔ ɖesiaɖe ƒe akpa aɖe anyè ɖe eme wòanye dzesi anɔ eŋu, si fia be mesɔ blibo o. Nenema ke amegbetɔ ɖesiaɖe xɔ blibomademade ƒe “dzesi” tso Adam gbɔe. Esia tae amegbetɔ ɖesiaɖe tsina kua amegã hekuna ɖo.—Romatɔwo 3:23.\n8, 9. (a) Edze ƒã be nya kawoe Satana fɔ ɖe te? (b) Nukatae Mawu metsrɔ̃ aglãdzelaawo enumake o?\n8 Aglãdzedze ye Satana to vɛ koŋ esi wòna Adam kple Xawa wɔ nuvɔ̃ ɖe Mawu ŋu. Enɔ tsitre tsim ɖe alesi Yehowa ɖua dzii ŋu. Míagblɔ be nya si gblɔm Satana nɔ enye: ‘Dziɖula vɔ̃ɖie Mawu nye. Eblea ame eye wògbea nu nyuiwo nana eteviwo. Amegbetɔwo mehiã Mawu ƒe dziɖuɖu o. Woate ŋu atso nya me na wo ɖokui le nusi nye nyui kple vɔ̃ ŋu. Eye eme anyo na wo wu ne nyee le wo dzi ɖum.’ Aleke Mawu awɔ akpɔ vlodoame sia gbɔe? Ame aɖewo susui be ɖe wòle be Mawu nawu aglãdzela mawo enumake hafi. Gake ɖe ema wɔwɔ akpɔ nya si Satana fɔ ɖe te gbɔa? Ðe ema wɔwɔ aɖo kpe edzi be alesi Mawu ɖua dzii ye nye nyuitɔa?\n9 Esi Yehowa wɔa nu le dzɔdzɔenyenye deblibo me ta la, mewu aglãdzelaawo enumake o. Etso nya me be ehiã ɣeyiɣi be woatsɔ akpɔ ŋuɖoɖo na Satana ƒe gbetɔamea le mɔ si sɔ nyuie nu ahaɖo kpe edzi be aʋatsokalae Abosam nye. Eyata Mawu tiae be yeaɖe mɔ na amegbetɔwo woaɖu wo ɖokui dzi hena ɣeyiɣi aɖe le Satana ƒe ŋusẽkpɔɖeamedzi te. Míadzro susu si ta Yehowa wɔ esia kple nusita wòɖe mɔ ɣeyiɣi didi alea gbegbe be wòatsɔ akpɔ nya siawo gbɔe la me le agbalẽ sia ƒe Ta 11 lia me. Gake fifia anyo be nàde ŋugble le nya sia ŋu: Ðe Adam kple Xawa tɔ dzɔ be woaxɔ Satana, amesi mewɔ nu nyui aɖeke na wo kpɔ o la, dzi asea? Ðe wòsɔ be woaxɔe ase be Yehowa, amesi tsɔ nusianu si le wo si la na wo, nye ameblela tagbɔsesẽtɔa? Nenye wòe ɖe, nukae nàwɔ?\n10. Aleke nàwɔ ava nɔ Yehowa ƒe akpa dzi le nya si Satana fɔ ɖe te me?\n10 Anyo be míabu nya siawo ŋu elabena mía dometɔ ɖesiaɖe dze ŋgɔ nɔnɔme mawo tɔgbe egbea. Ẽ, mɔnukpɔkpɔ su asiwò be nànɔ Yehowa ƒe akpa dzi akpɔ ŋuɖoɖo na Satana ƒe gbetɔamea. Àte ŋu alɔ̃ ava nɔ Yehowa ƒe dziɖuɖu te ahaɖee afia be aʋatsokalae Satana nye. (Psalmo 73:28; Lododowo 27:11) Nublanuitɔe la, ame biliɔn geɖe siwo le xexeame egbea dometɔ ʋɛ aɖewo koe lɔ̃ wɔ tiatia ma. Esia fɔ biabia vevi aɖe ɖe te be, Ðe Biblia fia ŋutɔŋutɔ be Satanae le xexe sia dzi ɖuma?\nAMEKAE LE XEXE SIA DZI ÐUM?\nAleke Satana agblɔ be yeatsɔ xexe sia me fiaɖuƒewo katã ana Yesu ne menye etɔe wonye o?\n11, 12. (a) Aleke tetekpɔ aɖe si me Yesu to ɖee fia be Satanae nye xexe sia dzi ɖula? (b) Kpeɖodzi bubu kawoe fia be Satanae nye xexe sia dzi ɖula?\n11 Yesu meke ɖi gbeɖe be Satanae nye xexe sia dzi ɖula o. Ɣeaɖeɣi Satana to nukumɔ aɖe dzi ɖe “xexeame fiaɖuƒewo katã kple woƒe ŋutikɔkɔe” fia Yesu. Satana do ŋugbe na Yesu be: “Matsɔ nusiawo katã ana wò, ne èdze klo de ta agu nam.” (Mateo 4:8, 9; Luka 4:5, 6) Wò ya bu eŋu kpɔ. Ðe nusi Satana tsɔ ɖo Yesu ŋkume anye tetekpɔ nɛ ne menye Satana ŋutɔe nye fiaɖuƒe siawo dzi ɖula oa? Yesu megblɔ be xexeme dziɖuɖu siawo katã menye Satana tɔ o. Ne ɖe menye Satanae nye ŋusẽ si le megbe na wo o la, anye ne Yesu agblɔe godoo.\n12 Nyateƒee wònye be Yehowae nye Mawu ŋusẽkatãtɔ la, amesi nye xexeme bliboa Wɔla. (Nyaɖeɖefia 4:11) Gake Biblia megblɔ le teƒe aɖeke be Yehowa Mawu loo alo Yesu Kristo ye nye xexe sia dzi ɖula o. Le nyateƒe me la, Yesu yɔ Satana kaŋ be “xexe sia me fia.” (Yohanes 12:31; 14:30; 16:11) Biblia gayɔ Satana Abosam gɔ̃ hã be “xexe sia me mawu.” (Korintotɔwo II, 4:3, 4) Kristotɔ apostolo Yohanes ŋlɔ tso tsitretsiɖeŋula sia si nye Satana ŋu be: “Xexeme blibo la katã le vɔ̃ɖitɔ la me.”—Yohanes I, 5:19.\nALESI WOAVA TSRƆ̃ XEXE SI DZI ÐUM SATANA LE\n13. Nukatae míehiã xexeme yeye?\n13 Gbegblẽm koe xexeame le ɖe edzi ƒe sia ƒe. Eme yɔ fũ kple aʋawɔlawo, dunyahela maɖianukwarewo, subɔsubɔhakplɔla alakpanuwɔlawo, kple nuvlowɔla sẽŋutawo. Manya wɔ be amegbetɔwo naɖɔ xexeme bliboa ɖo o. Biblia ɖee fia be ɣeyiɣia de vɔ be Mawu nato eƒe Harmagedon-ʋa dzi aɖe vɔ̃ɖinyenye ɖa le xexeame. Esia aʋu mɔ be xexe yeye si me dzɔdzɔenyenye anɔ la nava xɔ ɖe eteƒe.—Nyaɖeɖefia 16:14-16.\n14. Amekae Mawu tia be wòanye Dziɖula le Eƒe Fiaɖuƒea me, eye aleke wogblɔ esia ŋu nya ɖii?\n14 Yehowa Mawu tia Yesu Kristo wònye Eƒe Fiaɖuƒe, alo dziɖuɖu, si le dziƒo la ƒe Dziɖula. Biblia gblɔe ɖi tso blema ke be: “Wodzi vi na mí, eye wona ŋutsuvi mí, dziɖuɖu le abɔta nɛ, eye wotsɔ ŋkɔ nɛ be . . . ŋutifafafia, ne eƒe dziɖuɖu nakeke ta, eye seɖoƒe manɔe na ŋutifafa . . . o.” (Yesaya 9:5, 6) Yesu fia eyomedzelawo be woado gbe ɖa le dziɖuɖu sia ŋu be: “Wò fiaɖuƒe nava! Woawɔ wò lɔlɔ̃nu le anyigba dzi, sigbe alesi wowɔna le dziƒo ene!” (Mateo 6:10) Abe alesi míava kpɔe emegbe le agbalẽ sia me ene la, eteƒe madidi o, Mawu ƒe Fiaɖuƒea aɖe xexe sia me dziɖuɖuwo katã ɖa, ke eya ŋutɔ ava xɔ ɖe wo teƒe. (Daniel 2:44) Eyome Mawu ƒe Fiaɖuƒea ahe anyigba dzi paradiso vɛ.\nXEXEME YEYE TU AƑE!\n15. Nukae nye “anyigba yeye” la?\n15 Biblia na kakaɖedzi mí be: “Míele dziƒo yeye kple anyigba yeye, siwo me dzɔdzɔenyenye anɔ la, lalam le [Mawu ƒe] ŋugbedodo la nu.” (Petro II, 3:13; Yesaya 65:17) Ɣeaɖewoɣi ne Biblia ƒo nu tso “anyigba” ŋu la, nusi wòfia enye amegbetɔ siwo le anyigba dzi. (Mose I, 11:1) Eyata “anyigba yeye” si le dzɔdzɔe la fia amegbetɔƒome siwo ŋu Mawu kpɔ ŋudzedze ɖo.\n16. Nunana xɔasi kae Mawu ana amesiwo ŋu wòkpɔ ŋudzedze ɖo, eye nukae wòle be míawɔ be míaƒe asi nasu edzi?\n16 Yesu do ŋugbe be le xexe yeye si gbɔna me la, amesiwo ŋu Mawu kpɔ ŋudzedze ɖo la axɔ “agbe mavɔ” ƒe nunana. (Marko 10:30) Taflatse ʋu Yohanes 3:16 kple 17:3 le wò Biblia me, ne nàxlẽ nya si Yesu gblɔ tso nusi wòle be míawɔ be agbe mavɔ nasu mía si ŋu. Azɔ bu yayra siwo Biblia gblɔ be amesiwo dze axɔ Mawu ƒe nunana nyui ma le anyigba dzi Paradiso si gbɔna me akpɔ la ŋu kpɔ.\n17, 18. Aleke míawɔ aka ɖe edzi be ŋutifafa kple dedienɔnɔ axɔ aƒe ɖe anyigba ƒe afisiafi?\n17 Ŋutasẽnuwɔwɔ, aʋawɔwɔ, nuvlowɔwɔ, kple ʋunyaʋunyawɔwɔ nu ayi tegbee. “Ame vɔ̃ɖi la maganɔ anyi o . . . Ke ame ɖihiãwo anyi anyigba la dome.” (Psalmo 37:10, 11) Ŋutifafa axɔ aƒe elabena ‘Mawu atsi aʋawɔwɔwo nu vaseɖe anyigba ƒe mlɔenu ke.’ (Psalmo 46:10; Yesaya 2:4) “Ekema ame dzɔdzɔe la amie le eƒe ŋkekewo me, eye ŋutifafa axɔ aƒe, vaseɖe esime dzinu maganɔ anyi o”—si fia be ŋutifafa anɔ anyi yi ɖe mavɔmavɔ me!—Psalmo 72:7.\n18 Yehowa subɔlawo anɔ anyi le dedienɔnɔ me. Le Biblia ƒe ɣeyiɣiwo me la, zi alesi Israel-viwo yi edzi ɖo to Mawu ko la, wonɔa anyi le dedienɔnɔ me. (Mose III, 25:18, 19) Avivi ame nu ŋutɔ be woanɔ anyi le dedienɔnɔ ma tɔgbe me le Paradiso me!—Yesaya 32:18; Mixa 4:4.\n19. Nukae na míenya be nuɖuɖu abɔ ɖe Mawu ƒe xexe yeyea me?\n19 Dɔwuame maganɔ anyi o. Hakpala la dzi ha be: “Bli ado kpekpekpe le anyigba dzi kple towo tame.” (Psalmo 72:16) Yehowa Mawu ayra ame dzɔdzɔewo, eye ‘anyigba ŋutɔ amie eƒe nukuwo.’—Psalmo 67:7.\n20. Nukata míate ŋu aka ɖe edzi be anyigba bliboa azu paradiso?\n20 Anyigba bliboa azu paradiso. Woatso aƒe dzeaniwo kple abɔ dzeaniwo ɖe anyigba si ŋu amegbetɔ nuvɔ̃mewo gblẽ nu le tsã la dzi. (Yesaya 65:21-24; Nyaɖeɖefia 11:18) Ne ɣeyiɣiwo va le yiyim la, anyigba ƒe teƒe siwo wodzra ɖo nyuie xoxo la akeke ɖe enu vaseɖe esime xexeme bliboa nazu teƒe dzeani si nuwo bɔ ɖo abe Eden-bɔ ene. Eye ɣeawokatãɣi Mawu ayi edzi ‘aʋu asi me ahatsɔ nu gbagbewo katã ƒe nudidi aɖi ƒo na wo.’—Psalmo 145:16.\n21. Nukae ɖee fia be ŋutifafa anɔ amegbetɔwo kple lãwo dome?\n21 Ŋutifafa anɔ amegbetɔwo kple lãwo dome. Lã wɔadawo kple aƒemelãwo siaa aɖu nu ɖekae. Ðevi suewo gɔ̃ hã mavɔ̃ kura na lã siwo ŋu vɔvɔ̃ le fifia la o.—Yesaya 11:6-9; 65:25.\n22. Nukae woawɔ tso dɔléle ŋu?\n22 Woaɖe dɔléle ɖa kura. Yesu, Mawu ƒe Dziƒofiaɖuƒea ƒe Dziɖula, ada dɔ na ame geɖe wu alesi wòwɔe esime wònɔ anyigba dzi. (Mateo 9:35; Marko 1:40-42; Yohanes 5:5-9) Ekema “duametɔ aɖeke magblɔ be, yele dɔ lém o.”—Yesaya 33:24; 35:5, 6.\n23. Nukatae tsitretsitsia ahe dzidzɔ manyagblɔ vɛ na mí?\n23 Woafɔ míaƒe ame vevi siwo ku la ɖe tsitre eye mɔnukpɔkpɔ asu wo si be womagaku akpɔ gbeɖe o. Woagbɔ agbe amesiwo katã dɔ alɔ̃ le ku me siwo le Mawu ƒe susu me. Le nyateƒe me la, “tsitretsitsi li na ame dzɔdzɔewo kple ame madzɔmadzɔwo siaa.”—Dɔwɔwɔwo 24:15; Yohanes 5:28, 29.\n24. Aleke nèse le ɖokuiwò me tso agbenɔnɔ le anyigba dzi Paradiso me ŋu?\n24 Etsɔme nyui ka gbegbee nye si le amesiwo katã atiae be yewoasrɔ̃ nu tso mía Wɔla Gã, Yehowa Mawu, ŋu ahasubɔe la lalam! Anyigba dzi Paradiso si gbɔna ŋue Yesu nɔ nu ƒom tso esi wòdo ŋugbe na nuvɔ̃wɔla si woklã ɖe exa bena: ‘Ànɔ Paradiso la me kplim.’ (Luka 23:43) Ehiã vevie be míasrɔ̃ nu geɖe wu tso Yesu Kristo, amesi dzi woato ahe yayra siawo katã vɛ na mí, ŋu.\nMawu ƒe tameɖoɖo be yeawɔ anyigba wòazu paradiso la ava eme.—Yesaya 45:18; 55:11.\nSatanae le xexe sia dzi ɖum fifia.—Yohanes 12:31; Yohanes I, 5:19.\nMawu ahe yayra geɖe vɛ na ameƒomea me tɔwo le xexe yeye si gbɔna me.—Psalmo 37:10, 11, 29.\nNu Kae Nye Mawu Ƒe Tameɖoɖo Na Anyigba La? (Akpa 1)\nNu Kae Nye Mawu Ƒe Tameɖoɖo Na Anyigba La? (Akpa 2)\nNu Kae Nye Mawu Ƒe Tameɖoɖo Na Anyigba La? (Akpa 3)